title: Diego Maradona

text: Maradona pelasi neljännen kautensa Napolissa 1987–1988, jolloin seura oli ostanut Maradonan ja Giordanon seuraksi Antonio Carecan. Lokakuussa 1987 Maradonan reidet kipeytyivät, sillä hän oli pelannut lähes 200 ottelua ilman kunnon taukoa. Maradona joutui pelaamaan vahvan kipulääkityksen alaisena. Hän teki silti kuudessa peräkkäisessä ottelussa maalin, ja Napoli sai 19 ottelussa 33 pistettä (38 mahdollisesta). Ennen viittä viimeistä ottelua Napoli johti sarjaa viidellä pisteellä. Viimeisistä peleistä Napoli sai kuitenkin vain yhden pisteen pelattuaan tasapelin Veronan kanssa ja hävittyään Juventukselle, Milanille, Fiorentinalle ja Sampdorialle. Milan voitti lopulta kauden kolmen pisteen erolla Napoliin. Maradona oli liigan paras maalintekijä 15 maalillaan, ja hänen joukkuetoverinsa Careca toinen 13 maalilla. Kauden jälkeen monet seuran pelaajista allekirjoittivat tiedotteen, jossa vaadittiin valmentaja Ottavio Bianchin eroa. Seura kuitenkin uusi Bianchin sopimuksen. Kauden päätyttyä Maradona lähti Buenos Airesiin, ja Italiaan hän palasi Italiaan heinäkuussa harjoittelemaan joukkueen kanssa.


title: Diego Maradona

text: Kausi 1988–1989 oli Maradonan viides Napolissa. Syksyn aikana Napoli voitti Juventuksen ja Milanin, mutta pahin vastustaja oli Internazionale. Samaan aikaan Maradona sai tarjouksen Marseillesta, mutta Napoli ei suostunut myymään häntä, vaikka olisi saanut 25 miljoonaa dollaria. Myöhemmin joukkueen presidentti Ferlaino lupasi, että Maradona saa lähteä Marseilleen, jos Napoli voittaa UEFA Cupin. Napoli selviytyikin loppuotteluun Stuttgartia vastaan. Ensimmäisessä osaottelussa Napolissa SSC Napoli voitti 2–1, ja kun toisessa ottelussa Saksassa pelattiin 3–3 tasapeli, joukkue voitti UEFA Cupin. UEFA Cupin voitto oli Maradonan ensimmäinen kansainvälinen mestaruus. Loppuottelun jälkeen Ferlaino kuitenkin sanoi, ettei myisi Maradonaa ja lupaus oli tarkoitettu vain nostamaan Maradonan motivaatiota. Maradona kärsi myös alaselkävaivoista. Maradona lähti Brasiliaan harjoittelemaan maajoukkueen kanssa ja lähetti sähkeen, jossa pyysi siirtoa tai uhkasi pitää lomaa. Maradona yhdistettiin loma-aikana huumeisiin ja camorraan, Napolin mafiaan.


title: Diego Maradona

text: Maradona pelasi seuraavan ottelunsa syyskuussa 1989 Fiorentinaa vastaan ja sen jälkeen hän pelasi 20 ottelua peräkkäin. Napolin kausi sujui hyvin, mutta AC Milan oli silti viemässä mestaruutta. Lopulta Napoli voitti liigan kahden pisteen erolla Milaniin ja voitti näin toisen Scudettonsa. Seuraava kausi olisi Maradonan viimeinen Italiassa. Ennen sitä Argentiina oli pudottanut Italian loppuottelusta Italian MM-kisoissa, mikä laski Maradonan suosiota. Maaliskuussa 1991 Maradona jäi dopingtesteissä kiinni kokaiinista. Tosin testit tutkineen laboratorion laillisuutta on epäilty. Maradona väitti jääneensä kiinni siksi, että Argentiina pudotti Italian kotikisoissa. Maradona tuomittiin 15 kuukaudeksi kilpailukieltoon, mutta pelikieltonsa aikana hän pelasi muutamia hyväntekeväisyysotteluita.


title: Diego Maradona

text: Yhteensä Diego Maradona pelasi Napolissa liigassa 186 ottelua ja teki 83 maalia. Muissa turnauksissa hän pelasi 71 ottelua ja teki 34 maalia. Maradona voitti Italiassa kaksi mestaruutta 1987 ja 1990, Italian liigan maalipörssin 1988, Italian cupin 1989, UEFA cupin 1989 ja Italian super cupin 1991.


title: Diego Maradona

text: Pelikiellon jälkeen alkoivat Maradonan siirtoneuvottelut, mutta ongelmaksi muodostui Napolin haluttomuus myydä Maradonaa. Maradona siirtyi lopulta Sevillaan, sillä siirto Marseilleen epäonnistui ja jatkosopimus Napolin kanssa kaatui taloudellisiin erimielisyyksiin. Sopimus Sevillan kanssa solmittiin 28. syyskuuta 1992.


title: Diego Maradona

text: Esittelytilaisuudessa Sevilla pelasi Bayern Münchenia vastaan. Virallisesti Maradona pelasi ensimmäisen ottelunsa Sevillan joukkueessa 4. lokakuuta Athletic Bilbaota vastaan. Bilbaolaiset vihelsivät Maradonalle ja hurrasivat Goikoetxealle, joka oli murtanut Maradonan säären yhdeksän vuotta aikaisemmin. Andoni Lakabeg potkaisi Maradonaa nilkkaan, ja hän joutui vaihtoon 20 minuuttia ennen ottelun loppua. Sevillan kotikentällä, Estadio Ramón Sánchez Pizjuánilla, Maradona pelasi ensimmäisen kerran seuraavalla viikolla Real Zaragozaa vastaan. Maradona teki ottelussa ensimmäisen maalinsa Sevillan joukkueessa. Tammikuussa 1993 Maradonaa pyydettiin pelaamaan Buenos Airesiin Argentiinan jalkapalloliiton juhlaotteluun Brasiliaa vastaan sekä myöhemmin Tanskaa vastaan. Sevillan johto ei pitänyt siitä, että Maradona pelasi myös Tanskaa vastaan, joten tämän Maradonan perään laitettiin etsiviä, jotka raportoivat seurajohdolle. Maradonan vanha polvivaiva paheni Sevillassa. Ottelussa Real Burgosia vastaan hänen polveensa pistettiin puoliajalla kolme kipupiikkiä, sillä valmentaja Bilardo halusi Maradonan pelaavan myös toisen puoliajan. Bilardo otti hänet vaihtoon kuitenkin, kun toista puoliaikaa oli pelattu 10 minuuttia. Vaihdon jälkeen Maradona kirosi Bilardolle ja rikkoi pukuhuoneessa muiden pelaajien tavaroita. Seuraavana yönä Maradona löi Bilardoa. Sitten Maradona siirtyi pelaamaan takaisin Argentiinaan.


title: Diego Maradona

text: Maradona pelasi Sevillassa 26 ottelua ja teki 5 maalia.


title: Diego Maradona

text: Kaksi kuukautta Sevillasta lähdön jälkeen Maradonan piti siirtyä pelaamaan takaisin Argentinos Juniorsiin. Elokuussa 1993 Argentinosin kannattajat tulivat Maradonan pihalle vaatimaan häneltä rahaa, ja he myös solvasivat Maradonan perhettä. Sen jälkeen Maradona siirtyi Newell's Old Boysiin. Maradona pudotti ennen kautta painoaan 72 kiloon, ja 10. lokakuuta 1993 hän pelasi ensimmäisen virallisen ottelun Newell's Old Boysissa Independienteä vastaan. Newell's hävisi ottelun sekä ottelun Boca Juniorsia vastaan. Joulukuussa Maradona reväytti takareitensä pelissä Huracánia vastaan, ja hänen viimeiseksi ottelukseen jäi lopulta ystävyysottelu Vasco da Gamaa vastaan. Maradona pelasi Newell's Old Boysissa viisi ottelua eikä tehnyt maaliakaan.


title: Diego Maradona

text: Yhdysvaltain MM-kilpailujen jälkeen Maradona tuomittiin 15 kuukaudeksi kilpailukieltoon, ja hän valmensi sen aikana kahta seuraa. Hän oli jo siirtymässä Santokseen, mutta myöhemmin Bocan seurajohto oli valmis hankkimaan Maradonan. Ennen kilpailukiellon päättymistä hän harjoitteli Bocan kanssa ja oli mukana perustamassa jalkapalloilijoiden ammattiliittoa. Maradona pelasi ensimmäisen ottelunsa Bocan paidassa Soulin olympiastadionilla Etelä-Koreaa vastaan, mutta varsinaisen debyyttinsä hän teki 7. lokakuuta Colónia vastaan. Boca voitti ottelun 1–0. Seuraavassa ottelussa Argentinosia vastaan Maradona kohtasi samalla ensimmäistä kertaa sisarenpoikansa Danyn. Maradona teki ottelussa maalin rangaistuspotkusta.


title: Diego Maradona

text: Loppuvuodesta 1995 huhuttiin, että joku Bocan pelaaja oli jäänyt kiinni dopingista. Paikallisottelussa River Platea vastaan Maradona sai keltaisen kortin ja joutui olemaan pois loppukauden otteluista, koska hän oli saanut liikaa keltaisia kortteja. Boca jäi lopulta neljänneksi sarjassa. Seuraava kausi alkoi erittäin hyvin, ja Boca voitti muutamia otteluita. Helmikuussa Maradonan takareisi revähti. Hän palasi myöhemmin pelaamaan Argentinosta vastaan, mutta hänen takareitensä revähti uudestaan ja hän pääsi pelaamaan uudestaan vasta kesäkuussa. Hänet ajettiin ulos kentältä 16. kesäkuuta Véleziä vastaan, ja hän sai sairaskohtauksen mentyään valittamaan tuomiosta erotuomarille. Heinäkuussa Boca lähti Kiinaan pelaamaan kaksi ystävyysottelua. Elokuussa Racingia vastaan Maradona epäonnistui viidettä kertaa peräkkäin rangaistuspotkussaan, ja ottelussa tullut tappio varmisti, ettei Boca voita mestaruutta. Tämän jälkeen Maradona ei pelannut virallista ottelua Bocassa 11 kuukauteen. Helmikuussa 1997 Maradona sai suorassa TV-lähetyksessä sairaskohtauksen. Heinäkuussa 1997 hän palasi Bocan pelaavaan kokoonpanoon ja teki maalin Newell'siä vastaan. Maradona pelasi viimeisen ottelunsa 25. lokakuuta 1997 River Platea vastaan.


title: Diego Maradona

text: Yhteensä Maradona teki Bocassa 7 maalia 29 ottelussa.


title: Diego Maradona

text: Diego Maradona edusti ensimmäisen Argentiinan nuorten maajoukkuetta 3. huhtikuuta 1977 ystävyysottelussa Chascomús Teamia vastaan. Maradona pelasi 24 ottelua nuorten maajoukkueessa ja teki niissä 13 maalia. Vuonna 1977 Maradona osallistui nuorten Etelä-Amerikan mestaruuskilpailuihin, mutta Argentiina oli alkulohkonsa neljäs viidestä joukkueesta, joten se putosi jatkopeleistä.


title: Diego Maradona

text: Vuonna 1978 Maradona kiersi nuorten maajoukkueen mukana eri puolilla Argentiinaa. Nuorten maajoukkue selvitti tiensä Japanin nuorten MM-kilpailuihin voittamalla karsinnoissa Perun ja pelaamalla tasan Uruguayn ja Brasilian kanssa. Lopputurnauksessa Argentiina voitti alkulohkonsa kaikki ottelut: ensin Indonesian 5–0, sitten Jugoslavian 1–0 ja lopuksi Puolan 4–1. Puolivälierissä Argentiina kaatoi Algerian 5–0, mutta Maradona otettiin vaihtoon 54 minuutin jälkeen, jolloin hän meni pukuhuoneeseen itkemään. Välierissä Argentiina voitti Uruguayn Maradonan ja Ramón Díazin maaleilla. Loppuottelussa Argentiina voitti Neuvostoliiton 3–1. Neuvostoliitto teki ottelun avausmaalin toisella puoliajalla, mutta Hugo Alves tasoitti ottelun ja Diáz siirsi Argentiinan 2–1 johtoon. Maradona teki ottelun viimeisen maalin vapaapotkusta. Maradona teki turnauksessa kuusi maalia, ja hänet valittiin turnauksen parhaaksi pelaajaksi.


title: Diego Maradona

text: Argentiinan A-maajoukkueessa Diego Maradona pelasi ensimmäisen kerran 27. helmikuuta 1977 Unkaria vastaan. Hän tuli vaihdosta kentälle, kun ottelua oli pelattu 65 minuuttia. Vuonna 1978 Maradona oli mukana harjoittelemassa maajoukkueen mukana Argentiinan MM-kilpailuihin, mutta päävalmentaja César Luis Menotti ei valinnut häntä joukkueeseen. Maradona on sanonut sen olleen elämänsä suurin pettymys.


title: Diego Maradona

text: Vuoden 1982 MM-kilpailut pelattiin Espanjassa, ja Argentiina oli yksi ennakkosuosikeista hallitsevana maailmanmestarina. Maajoukkue harjoitteli neljä kuukautta ennen kilpailuja Villajoyosassa, mutta fyysinen valmennus oli liian rankkaa ja pelaajat olivat ylikuntoisia ja väsyneitä kesäkuussa alkaneissa kilpailuissa. Alkulohkon ensimmäisessä ottelussa Belgia voitti Argentiinan 1–0. Toisessa ottelussa Maradona teki kaksi maalia, kun Argentiina voitti Unkarin 4–1. Lohkon päätösottelussa Argentiina voitti El Salvadorin 2–0 ja varmisti jatkopaikan. Jatkolohkossa Italia kaatoi kuitenkin Argentiinan 1–0. Italian puolustaja Claudio Gentile vartioi koko ottelun Maradonaa. Jatkolohkon toisessa ottelussa Brasilia voitti Argentiinan 3–1. Maradona sai ottelussa punaisen kortin potkaistuaan Batistaa nivusiin. Itse asiassa hänen piti kostaa Paulo Falcãolle, joka oli potkinut häntä koko ottelun ajan. Argentiina jäi jatkolohkonsa viimeiseksi eikä päässyt jatkopeleihin.


title: Diego Maradona

text: Ennen Meksikon MM-kilpailuja Maradona osallistui Argentiinan karsintaotteluihin, vaikka pelasi samaan aikaan Napolissa. Hän pelasi toukokuussa 1985 kahdessa viikossa viisi ottelua, joista kolme Italiassa ja kaksi Argentiinassa. Karsinnat alkoivat toukokuun 1985 lopussa. Ennen ensimmäistä Venezuelaa vastaan käytävää ottelua eräs Venezuelan kannattaja potkaisi Maradonaa polveen. Potku rikkoi Maradonan polvinivelen, mutta hän pelasi silti Venezuelaa vastaan ja teki kaksi maalia. Seuraavassa ottelussa Argentiina voitti Kolumbian 3–1, ja sen jälkeen sekä Venezuelan että Kolumbian Argentiinassa. Ratkaisevissa otteluissa Perua vastaan Argentiina hävisi ensimmäisen ottelun Limassa 1–0. Luis Reyna vartioi Maradonaa koko ottelun ajan. Argentiina pelasi kuitenkin Estadio Monumentalilla tasapelin, mikä riitti paikkaan lopputurnauksessa. Lokakuussa Maradona piti tiedotustilaisuuden koskien Daniel Passarellan aikaisempaa lausuntoa, jossa hän uhkasi olla osallistumatta maajoukkueen otteluihin, jos ei pääsisi varmasti MM-turnaukseen.


title: Diego Maradona

text: Lopputurnaus alkoi Argentiinan osalta 2. kesäkuuta 1986 Estadio Olímpicolla ottelulla Etelä-Koreaa vastaan. Eteläkorealaiset rikkoivat Maradonaa koko ottelun ajan, mutta Argentiina voitti 2–0. Ottelun jälkeen Maradona kritisoi FIFAa siitä, että erotuomarit sallivat rikkomisen ja ottelut pelattiin televisioinnin takia keskipäivällä, jolloin Meksikossa on erittäin kuuma. Seuraava ottelu Italiaa vastaan päättyi 1–1. Maradona teki Argentiinan ainoan maalin. Lohkon päätösottelussa Bulgariaa vastaan Argentiina saavutti 2–0 -voiton. Pudotuspeleissä ensimmäisenä vastaan tuli Uruguay, jonka Argentiina voitti Pascullin maalilla.


title: Diego Maradona

text: Puolivälierissä Argentiina kohtasi Englannin. Falklandin sota oli käyty neljä vuotta sitten, mikä toi lisäjännitystä otteluun. Maradonan ensimmäistä maalia kutsutaan Jumalan käsi -maaliksi, sillä Maradona löi kädellään pallon Englannin maalivahdin Peter Shiltonin yli. Toisessa maalissa Maradona harhautti kolme Englannin kenttäpelaajaa sekä maalivahdin ja sijoitti pallon tyhjään maaliin. FIFA äänesti sen MM-kisahistorian upeimmaksi maaliksi ja Maradonan samassa lopputurnauksessa Belgiaa vastaan tekemä maali pääsi listalla neljänneksi. Kädellä tekemästään maalista Maradona on todennut, että ei ole katunut sitä hetkeäkään. Elokuussa 2015 Maradona kuitenkin pyysi tekoaan anteeksi ottelun tuominneelta tunisialaiselta erotuomarilta Ali Bin Nasserilta.


title: Diego Maradona

text: Välierissä Maradona teki kaksi maalia ja Argentiina voitti Belgian 2–0. Loppuottelussa Argentiina kohtasi Saksan, jota Maradona piti turnauksen kovimpana vastustajana. Argentiina meni 2–0 -johtoon, mutta Saksa tasoitti. Jorge Burruchaga kuitenkin teki Argentiinan voittomaalin, kun ottelua oli pelattu 83 minuuttia. Lothar Matthäus vartioi Maradonaa koko ottelun ajan. Maradona teki turnauksessa viisi maalia, ja hänet valittiin myös turnauksen parhaaksi pelaajaksi.


title: Diego Maradona

text: Maradona osallistui vuoden 1987 Copa Américaan, joka järjestettiin Argentiinassa. Hän teki maalin heti turnauksen avausottelussa Perua vastaan. Ottelu päättyi 1–1. Toisessa ottelussa Argentiina voitti Ecuadorin 3–0 ja Maradona teki kaksi maalia. Hän oli flunssassa, joka kehittyi keuhkoputkentulehdukseksi, mutta pelasi siitä huolimatta välieräottelussa Uruguayta vastaan. Uruguay voitti 1–0, ja Argentiina hävisi vielä pronssiottelun Kolumbialle 2–1.


title: Diego Maradona

text: Vuonna 1989 Copa América järjestettiin Brasiliassa. Maradonan takareisi revähti juuri ennen kilpailuja, mikä heikensi hänen pelinsä tasoa. Argentiina aloitti turnauksen voitolla Chilestä, mutta Ecuadoria vastaan se pelasi maalittoman tasapelin. Kolmannessa ottelussa Argentiina voitti Uruguayn, ja alkulohkon päätösottelussa se pelasi maalittoman tasapelin Boliviaa vastaan. Päätöskierroksella Argentiinan voitti ensin Brasilia 1–0 ja sitten Uruguay 2–0. Turnauksen päätösottelussa Argentiina pelasi tasapelin Paraguayta vastaan, ja se voitti lopulta pronssia. Maradona ei tehnyt maaliakaan.


title: Diego Maradona

text: Kolme kuukautta ennen Italian MM-kilpailuja Maradona kärsi alaselkäongelmista, ja hänen isovarpaansa kynsi jouduttiin suojaamaan hiilikuitukotelolla. Hän pudotti ennen kilpailuja painoaan viisi kiloa. Argentiina pelasi myös muutamia ystävyysotteluita ennen turnausta. Argentiinan presidentti Carlos Menem nimitti Maradonan Argentiinan urheilulähettilääksi, ja hänelle myönnettiin diplomaattipassi.


title: Diego Maradona

text: Argentiina pelasi avausottelussa Kamerunia vastaan Milanossa. Benjamin Massing vartioi Maradonaa koko ottelun ajan ja muun muassa potkaisi häntä olkapäähän. Kamerun voitti ottelun 1–0. Seuraavan ottelun Argentiina pelasi Neuvostoliittoa vastaan Napolissa. Siellä Argentiinalle hurrattiin, kun Milanossa oli vihelletty. Ottelussa Maradona torjui kädellään neuvostoliittolaisen pelaajan puskun, mutta tuomari ei huomannut virhettä. Ennen alkulohkon päätösottelua Romaniaa vastaan Maradona loukkasi polvensa, ja ottelun aikana hän loukkasi myös nilkkansa. Ottelu päättyi lopulta 2–2, ja Argentiina pääsi jatkamaan turnauksessa oltuaan lohkonsa kolmas. Neljännesvälierissä Argentiina kohtasi Brasilian Torinossa. Brasilia painosti ensimmäiset 55 minuuttia, mutta sen jälkeen ote alkoi siirtyä Argentiinalle. Kun peliä oli pelattu 80 minuuttia, Maradona syötti Caniggialle, joka teki ottelun ainoan maalin. Puolivälierissä Argentiina voitti Jugoslavian rangaistuspotkukilpailussa, vaikka Maradona epäonnistui omassa yrityksessään. Välierissä vastaan tuli isäntämaa Italia. Ottelun varsinainen peliaika päättyi 1–1, ja lopulta seurasi rangaistuspotkukilpailu. Argentiina voitti 4–3, ja tällä kertaa Maradonakin onnistui. Loppuottelussa Argentiina kohtasi Saksan, joka voitti 1–0 Andreas Brehmen maalilla. Ottelun jälkeen Maradona väitti, että tulos oli sovittu ennalta.


title: Diego Maradona

text: 18. helmikuuta 1993 Maradona palasi maajoukkueeseen, kun hänen 15 kuukauden kilpailukieltonsa oli päättynyt. Samassa kuussa Argentiina voitti Artemio Franchi Trophyn. Argentiina jäi toiseksi Yhdysvaltain MM-kilpailujen karsintalohkossa, joten se joutui jatkokarsintaan Australiaa vastaan. Maradona pelasi vain karsintaottelun Australiaa vastaan. Sitä ennen hän pudotti painoaan 11 kiloa. Tammikuussa 1994 Maradona reväytti takareitensä, ja hänen osallistumisensa MM-kilpailuihin oli epävarmaa. Maaliskuussa 1994 Maradona oli ensimmäisen kerran 15 vuoteen maajoukkueen vaihtopenkillä ystävyysottelussa Brasiliaa vastaan. Tämän jälkeen Maradona kuntoutti takareittänsä maaseudulla, ja huhtikuussa hän pystyi pelaamaan Marokkoa vastaan. Hän teki ottelussa maalin, joka oli hänen ensimmäinen maajoukkueessa tekemänsä sitten vuoden 1990 toukokuun. Ennen turnausta Argentiina pelasi vielä muutamia ystävyysotteluita Ecuadorissa, Kroatiassa ja Israelissa.


title: Diego Maradona

text: Lopputurnaus alkoi ottelulla Kreikkaa vastaan. Maradona teki ottelussa yhden maalin ja Gabriel Batistuta kolme. Toisessa ottelussa Argentiina voitti Nigerian 2–1. Nigeria-ottelun jälkeen sairaanhoitaja tuli hakemaan Maradonan dopingtesteihin, ja kolmen päivän päästä Maradona sai tiedon, että hänen näytteestään oli löydetty efedriiniä. Myöhemmin hän antoi tiedotteen, jossa sanoi: "Tänään minulta katkaistiin jalat." Maradonan mukaan hän oli saanut efedriiniä nesteenpoistovalmisteesta: argentiinalaisessa valmisteessa ei ollut efedriiniä, mutta yhdysvaltalaisessa oli ja hänen valmentajansa olisi vaihtanut yhdysvaltalaiseen versioon tietämättä ongelmasta. Argentiina putosi turnauksessa neljännesvälierissä.


title: Diego Maradona

text: Kaikkiaan Maradona pelasi 91 virallista maaottelua ja teki niissä 34 maalia. Hän kilpaili neljissä jalkapalloilun maailmanmestaruuskisoissa vuosina 1982–1994 ja voitti yhden maailmanmestaruuden ja yhden MM-hopean. Pelaamissaan MM-lopputurnauksen otteluissa hän teki yhteensä 9 maalia.


title: Diego Maradona

text: Maradona tuomittiin Yhdysvaltain MM-kilpailujen jälkeen 15 kuukauden kilpailukieltoon, minä aikana hän valmensi ensin 1994 Mandiyú de Corrientesia. Maradonalla ei ollut lupaa mennä vaihtopenkille, joten hän valmensi katsomosta. Eräänä päivänä, kun seuran omistaja Oscaldo Cruz tuli pukuhuoneeseen puhumaan joukkueelleen, Maradona löi häntä ja lähti seurasta. Corrientes pelasi hänen valmennuksessaan yhden voiton, kuusi tasapeliä ja viisi tappiota. Paras saavutus oli tasapeli River Platea vastaan.


title: Diego Maradona

text: Vuonna 1995 Maradona valmensi Racing Club de Avellanedaa. Racing oli rahapulassa eikä saanut hankittua uusia pelaajia, vaikka Maradona sitä vaatikin. Myöhemmin seuranjohtaja Juan De Stéfano hävisi vaalit, ja Maradona oli sanonut lähtevänsä hänen mukanaan. Racing pelasi Maradonan valmennuksessa kaksi voittoa, kuusi tasapeliä ja kolme tappiota.


title: Diego Maradona

text: Lokakuussa 2008 Maradona valittiin monien yllätykseksi Argentiinan jalkapallomaajoukkueen uudeksi päävalmentajaksi, eronneen Alfio Basilen tilalle. Maradonan sopimus kesti vuoden 2010 MM-kisoihin asti, ja maajoukkue pelasi Maradonan johdolla ensi kertaa harjoitusmaaottelussa vuonna 2008, jossa se kohtasi Skotlannin vieraskentällä. Maradonaa kritisoitiin ankarasti, kun Argentiinalla oli vaikeuksia . Pahimpina esimerkkeinä Argentiinan kompuroinnista oli karsinnoissa kärsitty 6–1 -vierastappio Bolivialle sekä ikuiselle kiistakumppanille Brasilialle taipuminen, maalein 3–1. Argentiina oli jopa lähellä pudota lopputurnauksesta, mikä olisi ollut jättikatastrofi, mutta lopulta Argentiina kuitenkin selvitti tiensä lopputurnaukseen. Kun jatkopaikka varmistui, ottelussa Uruguayta vastaan, jonka Argentiina voitti 1–0, Maradona hyppäsi vatsalleen ja liukui märällä kentällä. Kun Argentiinan kisapaikka varmistui Maradona vastasi myös lehdistön kritiikkiin solvauksilla, mistä FIFA rankaisi häntä kahden kuukauden toimitsijakiellolla. Vaikka Argentiinan MM-karsinnat olivat vaikeat, onnistui joukkue ajoittain Maradonan valmennuksessa pelaamaan myös loistavasti, mistä esimerkkinä hieno 1–0 -voitto Saksasta harjoitusmaaotteluissa.


title: Diego Maradona

text: Karsintojen aikana Maradona nosti useita uusia, nuoria pelaajia Argentiinan ryhmään ja myös vanhoja konkareita takaisin maajoukkueeseen. Maradona peluuttikin Argentiinan maajoukkueessa valmennuskaudellaan MM-karsinta- sekä harjoitusotteluissa yli 100 pelaajaa. Vastaavasti Maradona kuitenkin myös riitaantui muutamien joukkueen kokeneempien pelaajien kanssa, ja esimerkiksi erimielisyydet konkari Roman Riquelmen kanssa johtivat Riquelmen pudottamiseen maajoukkueesta.


title: Diego Maradona

text: Maradonan toimitsijakielto päättyi ja hän otti jälleen maajoukkueen johtoonsa ennen jalkapallon MM-kisojen 2010 alkua. Maradona nimesi ennen kisojen alkua yli 30 pelaajan alustavan MM-kokoonpanon, josta nousi Argentiinassa suuri meteli, sillä FC Internazionale Milanossa pelaavat kokeneet maajoukkuepelaajat Esteban Cambiasso ja Javier Zanetti oli jätetty Maradonan MM-ryhmän ulkopuolelle, ja heidän sijaansa joukkueeseen mahtui useita pelaajia kotimaisesta Argentiinan liigasta. Kesäkuun alussa Maradona nimesi lopullisen MM-kokoonpanonsa. "El Diego" valitsi kisoihin Argentiinaa edustamaan maalivahdit Sergio Romeron, Mariano Andújarin ja Diego Pozon, puolustajat Clemente Rodríguezin, Nicolas Otamendin, Walter Samuelin, Martin Demichelisin, Nicolás Burdisson, Ariel Garcén ja Gabriel Heinzen, keskikenttäpelaajat Javier Mascheranon, Juan Verónin, Javier Pastoren, Maxi Rodríguezin, Mario Bolattin ja Angel Di Marían sekä hyökkääjät Jonás Gutierrezin, Carlos Tevezin, Lionel Messin, Martín Palermon, Sergio Agüeron, Diego Militon ja Gonzalo Higuaínin.


title: Diego Maradona

text: Argentiina aloitti Etelä-Afrikassa järjestetyt MM-kisat 1–0 -voitolla Nigeriasta. Argentiina hallitsi ottelua alusta asti, mutta onnistui lopulta tekemään ainoastaan yhden maalin, jonka viimeisteli kulmapotkusta Gabriel Heinze. Ottelun jälkeen Maradona kehui suuresti Nigerian maalivahtia Vincent Enyeamaa, joka teki ottelussa monta huipputorjuntaa.


title: Diego Maradona

text: Toisessa alkulohko-ottelussaan Argentiina kohtasi Etelä-Korean. Argentiina voitti koko ajan hallitsemansa ottelun selvin 4–1 -numeroin. Maradonan maajoukkueeseen nostama Gonzalo Higuaín teki ottelussa kolme maalia, ja viimeisteli samalla kisojen ainoan hattutempun.


title: Diego Maradona

text: Kolmannessa ja viimeisessä B-lohkon ottelussa Argentiinaa vastaan asettui Kreikka. Argentiinan jatkopaikka oli jo varma, joten Maradona lepuutti osaa avainpelaajistaan. Lähinnä kakkoskokoonpanollaan pelannut Argentiina hallitsi ottelua suvereenisti, ja Kreikan maalivahti Alexandros Tzorvas venyi ottelussa useasti loistaviin torjuntoihin. Lopulta Argentiina siirtyi 1–0 -johtoon, kun toppari Martin Demichelis puski pallon maaliin. Aivan lopussa vaihtomies, Argentiinan liigan Bocassa pelannut konkarihyökkääjä Martín Palermo laukoi Argentiinalle 2–0 -voiton.


title: Diego Maradona

text: Argentiina aloitti myös MM-turnauksen pudotuspelivaiheen vahvasti. Joukkue voitti neljännesvälierissä Meksikon vakuuttavasti 3–1, kun Carlos Tevez puski Lionel Messin syötöstä Argentiinan johtoon, ja Gonzalo Higuaín tuplasi johtolukemat 2–0:aan. Ottelu päättyi Argentiinan 3–1 -voittoon, kun Carlos Tevez laukoi vielä upealla kaukolaukauksella päätösnumerot. Puolivälierissä Argentiina kohtasi Saksan. Saksa siirtyi jo kolmen minuutin pelin jälkeen johtoon ja Argentiinan puolustuksella oli vaikeuksia Saksan hyökkääjien kanssa. Argentiinallakin oli ottelussa useita maalipaikkoja, mutta Saksan maalilla Manuel Neuer torjui jokaisen argentiinalaislaukauksen. Lopulta ottelu päättyi Saksan 4–0 -voittoon ja näin ollen Argentiinan turnaus päättyi puolivälieriin. Turnauksen lopputaulukossa Argentiina sijoittui lopulta viidenneksi, edellään Saksa, Hollanti, Uruguay ja maailmanmestaruuden voittanut Espanja.


title: Diego Maradona

text: Turnauksen jälkeen Helsingin Sanomien Heikki Miettinen arvosteli "Argentiinan sekavaa pelitaktiikkaa", jonka vuoksi Lionel Messin MM-turnaus painui "penkin alle", vaikka Maradona oli juuri yrittänyt rakentaa joukkueensa FC Barcelonan tähtipelaajan Messin ympärille.


title: Diego Maradona

text: Kisojen jälkeen Maradona haukkui Argentiinan jalkapalloliiton johtajat "selkään puukottajiksi", eikä hyväksynyt liiton tarjoamaa jatkosopimusta, joka olisi jatkunut aina vuoden 2014 Brasilian MM-kisoihin asti. Syyksi Maradona mainitsi myös sen, että liitto halusi erottaa hänen apuvalmentajansa ja muun valmennustiimin, ja jatkaa ainoastaan Maradonan sopimusta.


title: Diego Maradona

text: Myöhemmin Maradona tuli katumapäälle, ja ilmoitti olevansa valmis jatkamaan maajoukkueen päävalmentajana ehdoista huolimatta, mutta Argentiinan jalkapalloliitto kuitenkin ilmoitti, ettei se enää tee Maradonalle sopimustarjousta.


title: Diego Maradona

text: Maradonan ura Argentiinan päävalmentajana päättyi MM-kisoihin 2010, joissa Argentiinan joukkue sijoittui viidenneksi.


title: Diego Maradona

text: Toukokuussa 2011 Maradona palkattiin dubailaisen Al Waslin valmentajaksi. Maradona ei onnistunut johdattamaan Al Waslia mestaruuteen kaudella 2011–2012, mikä johti lopulta seurajohdon eroamiseen. Myös Maradona itse sai potkut heinäkuussa 2012.


title: Diego Maradona

text: Maradonaa on sanottu kaikkien aikojen taitavimmaksi pelaajaksi, ja häntä pidetään myös yhtenä parhaista vapaapotkujen ja rangaistuspotkujen antajista. Hän pelasi usein vapaassa roolissa hyökkääjien takana ja pystyi paikaltaan syöttämään tai ratkaisemaan itse maalipaikkoja. Maradona oli lähes kokonaan vasenjalkainen. Pelé on sanonut, että Maradona oli kiistattomasti aikansa paras jalkapalloilija. Hän sanoi Maradonaa erittäin nopeaksi ja taitavaksi, vaikka hänen puolustus- ja pääpelinsä ja oikea jalkansa olisivat vaatineet harjoitusta.


title: Diego Maradona

text: Maradonan on myös sanottu olevan pienikokoinen, mutta voimakas. Häntä vartioitiin aina tiukasti, mikä johti myös useisiin rikkeisiin häntä vastaan: Italian MM-kilpailuissa 1990 häntä rikottiin peräti 53 kertaa rikkeen arvoisesti 7 ottelussa. Maradona kärsi myös usein loukkaantumisista: 1983 Andoni Goikoetxea mursi Maradonan säären, ja 1985 venezuelalainen kannattaja potkaisi Maradonaa polveen. Hänellä oli myös toistuvia alaselkä- ja takareisiongelmia.


title: Diego Maradona

text: Huumeongelmista huolimatta Maradona oli aikanaan huippusuosittu, ja hänet rinnastettiin usein jopa Jumalaan. Napolissa oli sanonta: "Jumala taivaassa, Maradona maan päällä", ja Maradonan edustaessa Napolia kaupunkia sanottiin Maradonapoliksi. Hän ei voinut liikkua kaupungilla ilman, että liikenne olisi mennyt sekaisin koko korttelissa.


title: Diego Maradona

text: Vuonna 1993 Argentiinan jalkapalloliitto valitsi Maradonan kaikkien aikojen parhaaksi argentiinalaiseksi jalkapalloilijaksi, ja vuonna 2000 hänet valittiin vuosisadan argentiinalaiseksi urheilijaksi. 1995 France Football myönsi Maradonalle Kultaisen pallon urastaan jalkapalloilijana. Loppuvuodesta 1995 Oxfordin yliopisto myönsi Maradonalle "Unelmien innoittamisen maisterin" palkinnon. Vuosisadan vaihteessa FIFA palkitsi Pelén vuosisadan parhaana pelaajana, vaikkakin oli ensin suunnittelut jakavansa tittelin Maradonan ja Pelén kesken. Pelé sanoi ehdotuksesta, että jos hän (Maradona) kuvittelee olevansa vuosisadan paras, se on hänen ongelmansa. FIFA:n vuonna 1998 valitsemassa vuosisadan joukkueessa Maradona oli yksi joukkueen hyökkääjistä. Argentiinan jalkapalloliitto on pyytänyt FIFA:a jäädyttämään hänen pelinumeronsa 10 Argentiinan maajoukkueessa, mutta FIFA kieltäytyi. Myöhemmin Etelä-Korean ja Japanin MM-kisoissa Argentiina yritti ensin olla käyttämättä pelinumeroa 10, mutta FIFA puuttui asiaan ja lopulta Ariel Ortega käytti numeroa kisoissa. Maradonan kasvattajaseuran Argentinos Juniorsin kotistadion on nimetty hänen mukaansa.Diego Maradona tapasi vaimonsa Claudian lokakuussa 1976, ja he menivät naimisiin marraskuussa 1989. Parilla on kaksi lasta: Dalma Nerea ja Gianinna Dinorah. He erosivat vuonna 2004, minkä jälkeen Maradona tunnusti, että Club Atlético River Platessa pelaava Diego Sinagra on hänen avioton poikansa. Puerto Rico Islandersin valmentaja ja Ascolissakin pelannut Hugo Maradona on Diego Maradonan veli.


title: Diego Maradona

text: Maradona joutui vararikkoon pelatessaan Barcelonassa, koska hänen managerinsa Cyterszpiller oli sijoittanut Maradonan rahoja muun muassa öljyyn ja kiinteistöihin. Maradona sai kuitenkin maksettua velkansa, kun hän siirtyi Napoliin ja sai siirrosta yli 200 miljoonaa dollaria sekä myi Barcelonan asuntonsa. Vuonna 1987 Maradona solmi viiden miljoonan dollarin arvoisen sopimuksen Napolin kanssa, minkä lisäksi hän ansaitsi muutaman miljoonaa dollaria vuodessa mainostuloja. Yhdysvaltalainen IMG tarjosi Maradonan kuvasta 100 miljoonaa dollaria, mutta yhtiö vaati, että Maradona hankkisi Argentiinan ja Yhdysvaltain kaksoiskansalaisuuden, mistä Maradona kieltäytyi. Maradonalla on ollut myös oma tv-ohjelma, viiden miljoonan dollarin sopimus Hitachin kanssa sekä useita muita mainossopimuksia.


title: Diego Maradona

text: Vuonna 1989 Maradona yhdistettiin camorraan eli mafiaan. Maradona vieraili camorran klubeilla ja otti vastaan lahjoja, kuten autoja ja kelloja. Vastineeksi hänestä otettiin kuva yhdessä Carmine Ciolionon, camorran johtajan, kanssa. Samaan aikaan Maradonan väitettiin välittävän huumeita mafialle. Huhtikuussa 1991 Maradona ja hänen kaksi ystäväänsä pidätettiin Buenos Airesissa. Poliisi oli kertonut pidätyksestä etukäteen lehdistölle, joka saapui seuraamaan sitä. Helmikuussa 1994 Maradona ampui ilmakiväärillä toimittajia, jotka olivat tulleet hänen pihalleen. Koko Maradonan uran ajan hänen puhuttiin pettävän vaimoaan, mutta Maradona väitti vaimonsa hyväksyvän sen.


title: Diego Maradona

text: Maradona on toiminut myös tv-juontajana: hänellä oli oma TV-sarja Napolissa sekä 2005 alkanut TV-sarja Argentiinassa. Vuonna 2008 sai ensi-iltansa serbialaisen Emir Kusturican ohjaama dokumenttielokuva "Maradona".


title: Diego Maradona

text: Maradona on seurustellut vuodesta 2012 lähtien häntä 30 vuotta nuoremman argentiinalaisen ammattilaisjalkapalloilija Rocio Olivan kanssa ja he kihlautuivat vuonna 2014.


title: Diego Maradona

text: Maradona alkoi käyttää huumeita Barcelonassa, mutta hän on kiistänyt, että se olisi vaikuttanut hänen pelaamiseensa. Uransa jälkeen Maradona on hoidattanut kokaiiniriippuvuuttaan klinikoilla Sveitsissä ja Kuubassa. Vuonna 1991 hän joutui 15 kuukauden kilpailukieltoon kokaiinin takia. Hän on ollut mukana muun muassa Sol sin Drogas -kampanjassa (), joka pyrki vähentämään lasten ja nuorten huumeidenkäyttöä. Vuonna 2004 Maradona sai sairaskohtauksen kokaiinin yliannostuksen vuoksi.


title: Diego Maradona

text: Maradona oli aikaisemmin Argentiinan uusliberaalin presidentin Carlos Menemin kannattajia, mutta 2000-luvulla hän on tullut tunnetuksi vasemmistolaisena. Maradonalla on muun muassa Che Guevaraa ja Fidel Castroa esittävät tatuoinnit. Castroon hän tutustui vuonna 2000 ollessaan Kuubassa hoitamassa päihdeongelmaansa. Vuonna 2005 Maradona protestoi George W. Bushin Argentiinan vierailua vastaan.


title: Diego Maradona

text: Maradona on vieraillut useita kertoja Venezuelassa ja tavannut maan sosialistisen presidentin Hugo Chávezin. Chávezin kuoleman jälkeen huhtikuussa 2013 Maradona kehotti venezuelalaisia äänestämään Nicolás Maduroa ja oli myös mukana hänen vaalikampanjassaan.


title: Diego Maradona

text: * = Joissakin lähteessä 89 ottelua, joissa 33 maalia


title: Diego Maradona

text:
1 = Argentiinan maailmanmestaruuteen liittyviä juhlallisuuksia
2 = Neljän maajoukkueen turnaus, järjestettiin kerran
ET = Ei tiedossa


title: Jani Viitanen

text: Jani Sulo Viitanen on suomalainen muusikko ja tuottaja. Hän on kotoisin Porista.


title: Jani Viitanen

text: Viitanen on yksi Yön perustajajäsenistä, ja hän soitti Yössä kitaraa vuosina 1981–2000. Yöstä lähdettyään hän on perustanut oman studion (Headline recording studio) ja toimii äänittäjänä ja tuottajana. Viitanen on työstänyt muun muassa Apulannan ja Klamydian levyjä.


title: Jani Viitanen

text: Viitanen soitti kitaraa vielä Yön 20-vuotiskiertueella 2001, jolla oli mukana vanhoista jäsenistä myös Jussi Hakulinen.


title: Jani Viitanen

text: Viitanen on myös toiminut lauluntekijänä mm. Yölle, Tinalle ja Popedalle.


title: Jani Viitanen

text: Huhtikuussa 2016 Viitanen toimi avustajana Apulanta-yhtyeen Kunnes siitä tuli totta -konserttisalikiertueella.


title: Jukka Mänty-Sorvari

text: Jukka Jaakko ”Frogley” Mänty-Sorvari on suomalainen, Kauhajoelta kotoisin oleva, sittemmin tamperelaistunut Jay Lewis Gang -yhtyeen rumpali. Hän soitti Yö-yhtyeessä rumpuja vuosina 1990-2002. Vuonna 2007 hän toimi myös Dingo-yhtyeen rumpalina. Frogleyn esikoisalbumi "Kuvia" ilmestyi 27. maaliskuuta 2005. Albumi äänitettiin Jani Viitasen kanssa yhteistyössä. Frogley lauloi 1980-luvulla kauhajokelaisessa yhtyeessä Skädäm, josta on peräisin hitti ”Katujen kuningatar”. Myös Irina on levyttänyt laulun ”Katujen kuningatar”, joka on julkaistu sekä singlenä että Irinan esikoisalbumin "Vahva" (2004) kultapainoksen bonuskappaleena.


title: Jukka Mänty-Sorvari

text: Jukalla ja hänen vaimollaan Minnalla oli ohjelmatoimisto-, viihdepalvelu-, tapahtumanjärjestäjä-, viihdekoulutus- ja mallitoimistoyritys Tapahtumaketju MS Ky Tampereella vuodesta 1998 vuoteen 2013.


title: Jukka Mänty-Sorvari

text: Mänty-Sorvari soitti myöskin vuoden 1998 tangokuningas Jouni Kerosen Kerosiini-yhtyeessä rumpuja sekä toimi näyttelijänä ja rumpalina Musiikkiteatteri Palatsissa Tampereella.


title: Jukka Mänty-Sorvari

text: Jukka on tehnyt joitakin kappaleita, esimerkiksi Frogley-salanimellä tehnyt kappaleen ”Katujen kuningatar”. Skädäm-yhtyeessä hän on toiminut lähinnä säveltäjänä.


title: Jenson Button

text: Jenson Alexander Lyons Button MBE (s. 19. tammikuuta 1980 Frome, Englanti, Yhdistynyt kuningaskunta) on brittiläinen rata-autoilija ja Formula 1 -sarjan maailmanmestari kaudelta .


title: Jenson Button

text: Button aloitti Formula 1 -uransa 20-vuotiaana Williams -tallissa kaudella . Sen jälkeen hän on ajanut seuraavissa talleissa: Benettonilla, Renault’lla, BAR -tallissa, Hondalla, Brawnilla ja McLarenilla. Ensimmäisen osakilpailuvoittonsa Button ajoi kauden Unkarin Grand Prix’ssa pitkän odotuksen jälkeen. Ennen ensimmäistä voittoaan hän oli kilpaillut 112 osakilpailua keräten 13 palkintokorokesijaa. Tämänkin jälkeen Buttonin seuraavaa osakilpailuvoittoa saatiin odottaa kolme kautta.


title: Jenson Button

text: Kaudella Hondan vetäydyttyä Formula 1 -sarjasta, Button jatkoi Hondan tilalle tulleen Brawn GP:n kuljettajana ja voitti tallin debyyttikilpailussa Melbournessa. Kauden aikana hän ajoi vielä viisi voittoa lisää ja varmisti maailmanmestaruutensa toiseksi viimeisessä osakilpailussa Brasiliassa. Kauden jälkeen McLaren -talli julkisti tehneensä monivuotisen sopimuksen Buttonin kanssa kaudesta eteenpäin.


title: Jenson Button

text: Kaudella 2016 Button ilmoitti siirtyvänsä sapattivuodelle kauden jälkeen ja hän toimii jatkossa McLarenin varakuljettajana sekä neuvonantajana, muun muassa autojen kehitystyössä.


title: Jenson Button

text: Monien muiden F1-kuljettajien tapaan Button asuu Monacossa.


title: Jenson Button

text: Jenson Button syntyi Fromen kaupungissa Somersetissa autokauppias John ja kotiäiti Simone Buttonin perheeseen, johon jo ennestään kuului kolme tyttöä; Tanya, Samantha ja Natasha. Isä John seurasi innokkaasti moottoriurheilua ja ajoi itsekin kohtalaisella menestyksellä rallicrossia, sijoittuen kerran "kuplavolkkarilla" toiseksi Britannian mestaruuskisoissa. Yksi Johnin rakkaimmista kilpakumppaneista oli tanskalainen Erling Jensen. John piti Jensen-nimestä ja halusi antaa sen pojalleen. Lopulta Jensen kuitenkin vaihtui Jensoniksi, koska Jensen oli myös urheiluauton nimi eikä isä-John halunnut antaa sellaista nimeä pojalleen.


title: Jenson Button

text: Jenson Button aloitti mikroautoilun 8-vuotiaana isänsä ostamalla kartingautolla ja voitti ensimmäisen kilpailun, johon osallistui, vaikka hänen lähtöruutunsa oli jälkijoukoissa ja kilpailun aikana satoi. Seuraavana vuonna hän voitti kartingissa British Super Prix -kilpailun. Buttonin suoritukset paranivat joka kilpailun jälkeen ja 10-vuotiaana hän voitti Britannian karting-mestaruuden vuonna 1990. Vuonna 1991 hän johti British Cadet Kart -sarjaa, voittaen kaikki sen 34 osakilpailua sekä British Open -kilpailun. Varmat suoritukset jatkuivat seuraavana vuonna, jolloin hän voitti Britannian kartingmestaruuden junioriluokassa ja uusi voittonsa British Openissa. Vuosi 1993 ei ollut enää yhtä menestyksekäs, mutta Button onnistui kuitenkin saamaan jo kolmannen voittonsa British Open-kisassa. Seuraavana vuonna jo 14-vuotias Button oli neljäs RAC:n Britannian mestaruuskisoissa.


title: Jenson Button

text: Vuonna 1995 Jenson Button siirtyi Euroopan kilparadoille, joissa hän myös voitti mestaruuksia. Ensin hän voitti Italian karting-mestaruuden ja tämän jälkeen hopeaa Formula A-luokan MM-kisoissa. Vuonna 1996 16-vuotias Button sijoittui kolmanneksi Italian karting-sarjassa ja World Cup -kilpailussa. Vuonna 1997 hänestä tuli nuorin European Super A -sarjan voittanut kuljettaja ja samana vuonna hän myös voitti Ayrton Senna Memorial Cupin.


title: Jenson Button

text: Button lopetti mikroautoilun ja siirtyi isompien autojen luokkiin vuonna 1998. Samana vuonna hän voitti arvostetun British Formula Ford -sarjan Haywood Racingin -tallissa. Vuosi oli menestyksekäs, sillä hän voitti myös Formula Ford Festival-kisan ja sijoittui Euroopan Formula Ford-sarjassa toiseksi. Tämän seurauksena Button valittiin Britannian moottoriurheilun vuoden tulokkaaksi. Menestys herätti tallien, sponsoreiden ja managerien kiinnostuksen Buttonia kohtaan ja hän siirtyi vuodeksi 1999 Formula 3 -sarjaan, jossa saavutti kolme osakilpailuvoittoa sekä kolmannen sijan sarjassa.


title: Jenson Button

text: McLaren palkitsi Autosport-lehden vuoden nuoreksi kuljettajaksi valitun Buttonin tämän ensimmäisellä Formula 1 -testillä vuonna 1999. Button testasi myös Prost-tallin autoa ja oli heti nopeampi kuin Alain Prostin perustaman F1-tallin vakituinen kuljettaja kokenut Jean Alesi. Hänen ajotaitonsa tulivat huomatuiksi myös Williams-tallin tallipäällikön Frank Williamsin osalta, joka halusi nuorukaisen testikuljettajakseen. Button osoittautui tallin kakkoskuljettajaksi kaavailemaa Bruno Junqueiraa nopeammaksi, vaikka Junqueiralla oli testikuskina huomattavasti enemmän kokemusta auton säätämisestä. Lopulta Williams kuitenkin totesi Buttonin paremmaksi vaihtoehdoksi kuin Junqueira, joten hänet valittiin yllättäen tallin kakkoskuljettajaksi Ralf Schumacherin rinnalle kaudelle . Junqueira jatkoi tallin testikuljettajana. Ensimmäisellä kaudellaan Button sijoittui MM-sarjassa kahdeksanneksi kahdellatoista (12) MM-pisteellään. Kauden parhaan tuloksensa (4. sijan) hän sai Saksan GP:stä. Williams sijoittui 36 MM-pisteensä turvin valmistajien MM-sarjassa kolmannelle sijalle.


title: Jenson Button

text: Kaudella Button joutui siirtymään Benettonille, kun Williams-talli palkkasi hänen tilalleen Yhdysvalloissa menestyneen Juan Pablo Montoyan. Benettonin tallipäällikkönä toimi tuolloin Flavio Briatore ja kauden parhaaksi sijoitukseksi muodostui Saksan GP:n viides tila, mutta sijoitus MM-sarjassa oli 17:s kahdella MM-pisteellä. Button on itse kuvannut vaisua kauttaan seuraavanlaisesti: "On ollut selvästi vaikeata, vaikeampaa kuin uskoin sen olevan. Pelkästään auto ei ole ollut toivottujen sijoitusten ulkopuolella kauden aikana, vaan myös kykyni työskennellä sen ratkaisemiseksi .. Olen nyt kuitenkin saanut enemmän otetta siihen ja ymmärrän insinöörejäni paremmin, mikä todellakin auttaa ... Luotettavuus oli parempaa kauden loppupuoliskolla ja kykenimme ajamaan niin monta kierrosta kuin halusimme tiedon keräämiseksi." Benetton sijoittui 10 MM-pisteensä turvin seitsemänneksi valmistajien sarjassa.


title: Jenson Button

text: Vuonna Renault osti Benetton-tallin, ja tallin nimi vaihtui Renault'ksi. Vaikka Buttonin tallikaveri Jarno Trulli oli usein aika-ajoissa nopeampi, päättyivät kisat useimmiten Buttonin hyväksi. Malesian GP:ssä Button oli lähellä ensimmäistä sijoitustaan kolmen parhaan joukkoon, mutta Michael Schumacher ohitti rengasvioista kärsineen Buttonin viimeisellä kierroksella. Pistesijoja tuli kauden aikana, mutta palkintosijat jäivät saavuttamatta. Kauden mestaruustaistossa Button sijoittui seitsemänneksi neljällätoista (14) pisteellään, ja parhaiksi suorituksiksi jäivät Malesian GP:n ja Brasilian GP:n neljännet sijat. Renault saavutti 23 MM-pistettä, jotka oikeuttivat neljänteen sijan valmistajien MM-sarjassa.


title: Jenson Button

text: Kaudelle Button joutui siirtymään BAR-talliin, kun Briatoren manageroima suojatti Fernando Alonso palkattiin Renault-talliin. Hänen tallikaverinaan ajoi entinen maailmanmestari Jacques Villeneuve, jonka kanssa välit eivät kuitenkaan pysyneet kunnossa. Villeneuve vei Buttonilta kauden avauskisassa Australian GP:ssä pisteitä tulemalla varikolle samalla kierroksella kuin Button. Lehdistössä käytiin tiukkaa sanasotaa läpi kauden, mutta radoilla Button oli lähes jatkuvasti tallikaveriaan edellä. Edelleenkään Button ei onnistunut nousemaan yhdessäkään kilpailussa kärkikolmikkoon, mutta keräsi kuitenkin 17 MM-pistettä ja sijoittui yhdeksänneksi kuljettajien MM-sijoituksissa. Kauden parhaiksi tuloksiksi jäivät Itävallan GP:n sekä Japanin Gp:n 4.sijat. Tallikaveri Jacques Villeneuve ei onnistunut keräämään kuin kuusi MM-pistettä kauden aikana ja sijoittui lopulta kuudenneksitoista MM-sarjassa. Kauden aikana Villeneuve turhautui ja hänen motivaationsa heikkeni, mikä lopulta johti erottamiseen ja testikuljettaja Takuma Satōn nostamiseen kisakuljettajaksi ennen kauden viimeistä osakilpailua, Japanin GP:tä. Sato saavutti kilpailussa kuudennen sijan ja kolme MM-pistettä, jotka nostivat hänet kahdeksanneksitoista MM-sijoituksissa. Button, Villeneuve sekä Sato saavuttivat yhdessä 26 MM-pistettä Bar-tallille ja viidennen sijan valmistajien MM-sarjassa.


title: Jenson Button

text: Kaudella Button ja BAR-talli nousivat yllättäen sarjan kärkeen. Tallikaverina oli edellisen kauden testikuljettaja Takuma Satō. Button saavutti uransa ensimmäisen palkintosijan Malesian GP:ssä. San Marinon GP:ssä Button ajoi uransa ensimmäisen paalupaikan sekä kilpailun toisen sijan. Koko kauden aikana hän nousi kymmenen kertaa palkintokorokkeelle ja sijoittui 85 pistettä keränneenä kolmanneksi kuljettajien MM-sijoituksissa. Yhdestä paalupaikasta huolimatta voitto jäi edelleen puuttumaan Buttonilta. Tallikaveri Sato onnistui kerran nousemaan palkintokorokkeelle Yhdysvaltain GP:ssä ja keräsi kauden aikana 34 MM-pistettä, jotka oikeuttivat kahdeksanteen sijaan MM-sijoituksissa. Yhteensä Button ja Sato keräsivät tallille 119 MM-pistettä ja toisen sijan valmistajien MM-sijoituksissa.


title: Jenson Button

text: Loppukaudesta Button ilmoitti solmineensa sopimuksen Williams-tallin kanssa kaudelle . Hänellä oli kuitenkin sopimus myös BAR:in kanssa, mutta tallipäällikkö David Richards taisteli huippukuljettajansa puolesta oikeudessa ja tapaus siirtyi Kansainvälisen Autoliiton FIA:n tuomioistuimelle. Milanossa Italiassa pidetyssä istunnossa Button määrättiin jatkamaan BAR -tallissa kaudella 2005, mistä johtuen hän joutui muuttamaan suunnitelmiaan ja tallipaikka Williamsille siirtyi seuraavalle vuodelle. Kausi 2005 oli edellistä kautta selvästi heikompi. Buttonin tallikaverina jatkoi edelleen Takuma Satō. Surkean alun jälkeen San Marinon GP:ssä Button oli kolmas ja Sato viides, mutta talli hylättiin huijauksen seurauksena ja sille langetettiin kahden kilpailun kilpailukielto. Kauden aikana Button keräsi yhteensä 37 MM-pistettä ja yhdeksännen sijan MM-sarjassa. Hän ajoi kaksi kertaa kolmanneksi Saksassa ja Belgiassa. Sato ei voinut osallistua kauden toiseen kilpailuun Malesian GP:hen, jolloin hänen tilallaan ajoi Anthony Davidson, joka kuitenkin keskeytti tekniseen vikaan jo kilpailun alkukierroksilla. Buttonin hieman vaisusta kaudesta huolimatta hän voitti tallikaveri Saton täysin suvereenisti. Sato oli kerran kahdeksas Unkarin GP:ssä ja keräsi kauden aikana vain yhden MM-pisteen, sijoittuen 23:nneksi MM-sarjassa. Tallin kaikki kolme kuljettajaa Button, Sato ja Davidson keräsivät yhdessä kauden aikana 38 MM-pistettä ja kuudennen sijan valmistajien MM-sarjassa. Kauden 2005 jälkeen Honda osti BAR-tallin ja Takuma Satō sai potkut heikkojen suoritusten seurauksena.


title: Jenson Button

text: Edellisen vuoden kiistan pohjalta Buttonilla oli kaudeksi 2006 sopimus Williams-tallin kanssa. Edellinen kausi BAR-tallissa ei mennyt täysin suunnitelmien mukaan ja siksi jatko BAR:illa ei ollut ensimmäinen vaihtoehto. Williamsin luotettava moottorintoimittaja BMW ilmoitti ostaneensa Sauber-tallin ja perustaneen sen pohjalta uuden tallin, BMW Sauberin. Näin Williams joutui tyytymään väliaikaiseen ratkaisuun ja tilaamaan moottorinsa Cosworthilta. Tämän takia Button ei enää halunnutkaan siirtyä Williamsille. Hänellä oli kuitenkin sopimus tallin kanssa ja joutui rikkomaan sääntöjä, jotta sai tahtonsa läpi. Button ilmoitti, ettei suostunut siirtymään Williamsille ja joutui tästä syystä maksamaan Williamsille useita miljoonia omista rahoistaan. Williams sai lisän budjettiinsa ja Button sai pysyä BAR-tallissa. Tämä ratkaisu osoittautui lopulta täysin oikeaksi sillä Williamsin kuljettajat Mark Webber sekä Nico Rosberg onnistuivat yhdessä koko kauden 2006 aikana keräämään viidellä pistesijoituksellaan vain 11 MM-pistettä ja kahdeksannen tilan valmistajien MM-sijoituksissa. Ennen kautta 2006 BAR-tallin moottorintoimittaja Honda ilmoitti ostavansa koko tallin ja nimesi sen Honda Racing F1:ksi. Buttonin tallikaveriksi siirtyi usean vuoden Ferrarilla ajanut konkari Rubens Barrichello. Talvitestien tulokset nostivat Hondan kauden suosikiksi, mutta hävisi suurten tallien kehitysvauhdille kauden kahden ensimmäisen kilpailun jälkeen. Kauden aikana Button oli selvästi tallikaveriaan Barrichelloa nopeampi joka ei päässyt sinuiksi altavastaajan roolinsa kanssa. Jo kauden toisessa kilpailussa Malesiassa Button ajoi lupauksia herättävästi kolmanneksi. Buttonin kausi huipentui 6. elokuuta ajettuun Unkarin GP:hen. Hän sijoittui aika-ajoissa neljänneksi, mutta oli joutunut vaihtamaan autoonsa uuden moottorin, koska edellinen syttyi tuleen vapaissa harjoituksissa. Button starttasi neljännestätoista lähtöruudusta, mutta sai hyvän lähdön ja nousi tasaisesti kärkisijoille. Monien ulosajojen ja yhden turva-autotilanteen jälkeen Button nousi yhdeksi voittajasuosikeista. Lopulta Fernando Alonson keskeytys nosti Buttonin kärkeen ja kilpailun voittoon. Button saavutti pitkäaikaisen tavoitteensa; GP-voiton. Yhdestä voitosta ja kahdesta kolmannesta sijasta huolimatta, kausi oli Buttonille lievä pettymys, koska Honda oli ollut kauden ennakkosuosikki.


title: Jenson Button

text: Kaudella 2007 Button ajoi kauden ensimmäisen pisteensä Ranskan GP:ssä sijoittumalla kahdeksanneksi, minkä jälkeen hän saavutti pisteitä vain kahdesta kilpailusta. Italian GP:ssä hän oli kahdeksas ja Kimi Räikkösen voittamassa Kiinan GP:ssä viides. Koko kauden aikana Button saavutti yhteensä kuusi pistettä sekä MM-tilaston 15. sijan. Tallikaveri Rubens Barrichello ei toisella Honda-kaudellaan saavuttanut yhtään MM-pistettä ja Honda sijoittui kuudella pisteellään kahdeksanneksi valmistajien MM-tilastoissa.


title: Jenson Button

text: Kausi 2008 ei onnistunut Buttonilta ja Hondalta yhtään paremmin. Ainoat pisteet tulivat kuudennesta sijasta keväällä ajetusta Espanjan GP:stä. Kauden jälkeen Honda ilmoitti vetäytyvänsä sarjasta. Tallin tekninen johtaja Ross Brawn oli tästä hyvin harmissaan tietäessään, että ensi kaudelle rakennettu auto olisi voittaja-auto. Brawn osti tallin ja nimesi sen itsensä mukaan Brawn GP:ksi.


title: Jenson Button

text: Formula 1 -kaudella 2009 Button palasi kärkikuljettajaksi uudessa Brawn GP-tallissa, jonka Ross Brawn oli ostanut Hondalta. Button yllätti talvitesteissä ajamalla päivän nopeimman kierrosajan Barcelonan testeissä maaliskuussa ja auton ylivoima alkoi herättää huomiota. Hän ajoi paalupaikalta ylivoimaiseen voittoon kauden avanneessa Australian GP:ssä. Sen jälkeen hän voitti Malesian sadekisan ja Bahrainin GP:n sekä sijoittui kolmanneksi Kiinan GP:ssä. Hän voitti myös neljä seuraavaa osakilpailua peräkkäin ja johti MM-sarjaa 26 pisteellä.


title: Jenson Button

text: Voittojen sarja päättyi Ison-Britannian kilpailussa, jossa Button jäi kuudenneksi. Saksan GP:ssa Brawnin suorituskyky oli edelleen huono ja Button sijoittui viidenneksi. Unkarin GP:ssa Button oli seitsemäs. Espanjan Valenciassa ajetussa Euroopan GP:ssa Button oli lähdössä lähellä osua Sebastian Vettelin autoon, minkä seurauksena Buttonin oli hiljennettävä vauhtiaan välttääkseen kolarin. Belgian GP:ssa Button joutui keskeyttämään, kun Renault-tallin Romain Grosjean kolaroi mutkassa numero 5 Buttonin kanssa päättäen molempien kilpailun ensimmäiseen kierrokseen. Italian GP:ssä Button ajoi toiseksi Brawnin ottaessa kaksoisvoiton. Muissa kilpailuissa Button ajoi tasaisia pistesijoja ja varmisti maailmanmestaruutensa sijoittumalla viidenneksi Brasiliassa.


title: Jenson Button

text: Maailmanmestaruutensa jälkeen Brawn -talli vaihtoi nimensä Mercedes GP:ksi. Button ei jäänyt talliin, vaan siirtyi McLarenille toisen britannialaisen, Lewis Hamiltonin, tallikaveriksi. Ensimmäisessä kilpailussaan tallissa Button jäi seitsemänneksi, häviten kolmanneksi ajaneelle tallikaverilleen, mutta jo toisessa kilpailussaan Australiassa hän onnistui nappaamaan voiton, jonka takasi onnistunut taktiikka renkaiden vaihdossa. Myöhemmin sateen vaivaaman Kiinan GP:n aikana hän onnistui yhdessä tallikaverinsa Hamiltonin kanssa ottamaan McLaren-tallille sen ensimmäisen kaksoisvoiton vuoden Italian GP:n jälkeen.


title: Jenson Button

text:
Button ajoi alkukaudesta todella hyvin ja hän välillä jopa johtikin MM-sarjaa. Monacossa tuli kuitenkin ensimmäinen takaisku, kun talli oli unohtanut poistaa moottorinsuojuksen ja tämä johti nopeasti konerikkoon. Turkissa Red Bullin kuskit kolaroivat keskenään ja pelasivat itsensä ulos voittotaistelusta, näin Hamilton ja Button nousivatkin yhtäkkiä sijalle yksi ja kaksi, tallikaverukset taistelivat keskenään jopa voitosta, mutta lopulta pidemmän korren veti Hamilton. Kauden toisella kaksoisvoitolla McLaren nousi valmistajien MM-sarjan kärkeen. Button ajoi hyvin tasaista kautta ja keräsi pisteitä jokaisesta kisasta. Belgiassa Sebastian Vettel pilasi Buttonin kilpailun törmätessään Buttoniin yritettyään ohitusta. Ennen keskeytystä Button ajoi toisella sijalla. Monzassa Button taisteli voitosta Ferrarin Fernando Alonson kanssa, johtaen kilpailua varikkokäynteihin saakka, mutta lopulta Alonso vei pidemmän korren. Button oli tämänkin jälkeen mestaruustaistossa vahvasti mukana, mutta Korean pisteetön kisa tiputti hänet lopullisesti mestaruustaistosta, vaikka hänellä olikin vielä matemaattiset mahdollisuudet taistella maailmanmestaruudesta ja puolustaa edellisvuoden titteliään. Buttonin tallikaverilla Lewis Hamiltonilla oli Buttonia paremmat mahdollisuudet maailmanmestaruuteen, joten Button joutui auttamaan Hamiltonia tämän saavuttamisessa. Brasiliassa Button putosi jo matemaattisestikin pois MM-taistosta. Kauden päätöskisassa Abu Dhabissa Red Bullin Sebastian Vettel voitti kilpailun ja vei maailmanmestaruuden. Button ja Hamilton olivat hänen seuranaan palkintopallilla, Buttonin ollessa kolmas. Button jäi lopulta kuljettajien MM-pisteissä viidenneksi.
Kausi 2011 alkoi Buttonin osalta vaisusti hänen ajettua kuudenneksi avauskilpailussa. Seuraavassa Malesian kilpailussa hän ajoi toiseksi. Kanadan kilpailussa Button kolaroi Hamiltonin kanssa ja putosi kilpailun viimeiseksi saatuaan varikon läpiajorangaistuksen. Tämän jälkeen Button teki hurjan nousun kohti kärkeä ja nousi viimeisellä kierroksella kilpailun johtoon Vettelin tehtyä ajovirheen voittaen kilpailun. Button teki samalla uuden ennätyksen kuudella varikkokäynnillään kilpailun aikana ajaen voittoon. Britannian ja Saksan kilpailuissa Button keskeytti. Unkarin kilpailussa Button ajoi voittoon juhlien samalla uransa 200 kilpailuaan. Voittoon auttoi loistava rengasvalinta, Button otti kuivan kelin renkaat, kun taas tallikaveri Hamilton teki väärän valinnan ottaen välikelin renkaat. Button on tunnettu usein loistavana taktikkona vaihtelevissa olosuhteissa, varsinkin rengasvalintojen kanssa (Australia, Kiina, Kanada, Unkari). Loppukauden ajan Button ajoi tasaisia palkintosijoja voittaen Japanin kilpailun sijoittuen lopulta toiseksi MM-taulukossa. Button ajoi paremmin kuin tallikaveri Hamilton, joka joutui toisinaan vaikeuksiin radalla etenkin Felipe Massan kanssa. Hamilton oli 5. MM-taulukossa. Buttonin ero mestaruuden voittaneeseen Vetteliin oli lopulta 122 pistettä, mikä on historian suurin ero MM-sarjan ensimmäisen ja toisen kuljettajan välillä.


title: Jenson Button

text: Kaudella 2012 Button voitti kolme kilpailua ja saavutti 188 pistettä sijoittuen sarjan viidenneksi.


title: Jenson Button

text: Kausi 2013 oli Buttonille ja Mclarenille erittäin hankala. Button ei saavuttanut kauden aikana ainuttakaan palkintosijaa, ainoastaan 73 pistettä ja sijoittuen parhaimmillaan neljänneksi kauden päätöskilpailussa. Button jäi lopulta MM-pisteissä yhdeksänneksi.


title: Jenson Button

text: Kaudella 2014 Button saavutti yhden palkintosijan Australian GP:stä noustuaan neljänneltä sijalta kolmanneksi, kun toiseksi ajanut Daniel Ricciardo hylättiin. Pisteissä Button sijoittui sarjan kahdeksanneksi.


title: Jenson Button

text: Kaudella 2015 Buttonin tallikaverina ajoi Fernando Alonso. Button saavutti Hondan moottoreihin palanneen McLaren -tallin kauden ensimmäiset pisteet Monacon GP:ssä. Unkarin GP:ssä Button sijoittui myös pisteille ollen yhdeksäs. Singaporessa Button oli ajamassa pisteille, mutta kolaroi Pastor Maldonadon kanssa rikkoen etusiipensä. Button haukkui Maldonadon radiossa hulluksi. Buttonin jatko McLarenilla kaudella 2016 vahvistettiin tallin moottorinvalmistajan kotiradalla Suzukassa, Japanissa. Seuraavana kisaviikonloppuna Venäjällä Button ajoi yhdeksänneksi keräten kaksi pistettä lisää.


title: Jenson Button

text: Button jatkoi McLarenilla kaudella 2016. Button ajoi pistesijoille Venäjällä, Espanjassa ja Monacossa. Button ajoi vaihtelevissa keliolosuhteissa Itävallassa itsensä ruutuun kolme, mutta tippui kuivankelin kilpailussa kuudenneksi. Belgian GP:ssä Pascal Wehrlein törmäsi Buttoniin avauskierroksella, jonka seurauksena molemmat kuskit keskeyttivät kilpailun. Button ajoi pisteille Malesiassa ja Yhdysvalloissa ja saavutti viimeisellä F1-kaudellaan 21 pistettä.


title: Jenson Button

text: Kaudella Button jatkoi McLarenin varakuljettajana, ja sijaisti Alonsoa Monacon GP:ssä, kun Alonso osallistui samanaikaisesti järjestettyyn Indy 500 -kilpailuun. Buttonin kilpailu päättyi kolariin Pascal Wehrleinin kanssa.


title: Jenson Button

text: Kaudelle 2018 Button siirtyi kilpailemaan Japaniin sikäläiseen Super GT sarjaan Team Raybrigin Honda NSX:n kuljettajaksi. Button voitti yhdessä Naoki Yamamoton kanssa sarjan mestaruuden heti tulokaskaudellaan.


title: Jenson Button

text: Button oli naimisissa Jessica Michibatan kanssa vuosina 2014–2015. Button kihlautui kesäkuussa 2018 Playboy-lehdessä poseeranneen Brittny Wardin kanssa, jonka kanssa oli seurustellut vuodesta 2016 lähtien. • Abu Dhabin GP:ssä 2014 jaettiin tuplapisteet.


title: Isosarvikuono

text: Isosarvikuono eli aiemmalta nimeltään leveähuulisarvikuono ja valkosarvikuono ("Ceratotherium simum") on Afrikassa elävä sarvikuonolaji. Isosarvikuonoa on kahta alalajia: zairenleveähuulisarvikuono ("C. simum cottoni") ja etelänleveähuulisarvikuono ("C. simum simum").


title: Isosarvikuono

text: Zairenleveähuulisarvikuonoja oli 2018 jäljellä enää kaksi yksilöä. Etelänleveähuulisarvikuono on ainoa viidestä sarvikuonolajista, joka ei ole uhanalainen. Etelänleveähuulisarvikuonoja on onnistuneiden suojelutoimien ansiosta nykyään noin . Ne elävät pääasiassa Etelä-Afrikassa mutta myös Botswanassa, Namibiassa, Swazimaassa ja Zimbabwessa, ja niitä ei luokitella enää uhanalaiseksi, vaan silmälläpidettäviksi.


title: Isosarvikuono

text: Isosarvikuonoa on kahta alalajia: zairenleveähuulisarvikuono ("C. simum cottoni") ja etelänleveähuulisarvikuono ("C. simum simum"). Ne luokitellaan toisinaan kahdeksi erilliseksi lajiksi. Zairenleveähuulisarvikuonon korvat ovat pyöreämmät, kuonon ja selän profiilit vähemmän kuperat ja olemus vähemmän ryppyinen kuin etelänleveähuulisarvikuonolla.


title: Isosarvikuono

text: Isosarvikuono on lähes karvaton ja väriltään harmaa. Se painaa – ja sillä on korkeutta –. Sillä on kuonossaan kaksi sarvea, joista suurempi on pohjoisella zairenleveähuulisarvikuonolla noin metrin mittainen ja etelänleveähuulisarvikuonolla jopa pitkä. Isosarvikuonot lisääntyvät hitaasti mutta elävät 40–60-vuotiaiksi. Raskaus kestää 16 kuukautta, ja poikasia syntyy kahdesta kolmeen vuoden välein.


title: Isosarvikuono

text: Toisin kuin pensassarvikuono, isosarvikuono ei ole ihmistä kohtaan kovin hyökkäävä.


title: Isosarvikuono

text: Isosarvikuonot elävät melko kuivissa ja avoimissa ympäristöissä, kuten puusavanneilla, harvaa akaasiaa kasvavissa metsiköissä ja ruohostomailla. Isosarvikuono syö mieluiten lyhyttä ruohoa. Myös vettä on oltava saatavilla. Urosten reviiri on laajuudeltaan 0,8–2,6 neliökilometriä, mutta vastaavasti naaraiden 10–12. Sarvikuono syö päivittäin ainakin ruohoa.


title: Isosarvikuono

text: Isosarvikuonoa kutsutaan toisinaan "valkoiseksi sarvikuonoksi". Nimi johtuu väärinkäsityksestä: englantilaiset sekoittivat afrikaansin sanan "weit" eli leveä – viitaten eläimen kuonoon – englannin kielen sanaan "white" valkoinen. Nimi ei siis kuvaa eläimen väriä, vaikka isosarvikuono onkin jonkin verran vaaleampi kuin toinen afrikkalainen laji pensassarvikuono, jota joskus on sanottu myös mustasarvikuonoksi.


title: Galliumarsenidi

text: Galliumarsenidi (GaAs) on III-V-puolijohteisiin kuuluva yhdistepuolijohde, joka on galliumin ja arseenin yhdiste. Galliumarsenidi kilpailee piipohjaisten puolijohdemateriaalien kanssa, ja on niitä nopeampi transistorina. GaAs-puolijohteita käytetään kännyköiden radiolähettimien MMIC (Monolithic Microwave Integrated Circuit) piireissä, laserdiodeissa, infrapuna-LEDeissä ja aurinkokennoissa. 80-luvulla oli suunnitelmia korvata GaAs-puolijohteilla piipohjaiset ja joitakin GaAs-tekniikkaan pohjautuvia tietokoneita valmistettiinkin 90-luvun alussa, mutta CMOS-tekniikka voitti kilpailun.


title: Galliumarsenidi

text: GaAs on suora-aukkoinen puolijohde, ja se kykenee emittoimaan valoa. GaAs- ja muita III-V pohjaisia lasereita käytetään laajalti eri sovelluksissa. Esimerkkejä tällaisista III-V puolijohteiden sovelluksista on optinen tiedonsiirto (kännykkäpuhelut, internet), CD, DVD, Blu-ray soittimet, viivakoodin lukijat, ym. Esimerkiksi internetistä lataamasi tieto kulkee III-V puolijohdelaserien tuottamina valopulsseina optisessa kuidussa.


title: Galliumarsenidi

text: GaAs-pohjaisilla aurinkokennoilla, joissa on myös mukana germaniumia ja indiumgalliumfosfidia InGaP muodostamassa kolmiportaisen aurinkokennon, on saavutettu 32 % hyötysuhde. Tämä pystyy myös toimimaan suurilla useilla kymmenillä tai sadoilla maanpinnan auringon tehoa vastaavilla valotehoilla. Marsin pinnalla liikkuvat robotit käyttävät tämäntyyppisiä aurinkokennoja.


title: Galliumarsenidi

text: Sharp ilmoitti valmistaneensa GaAs-pohjaisen 44,4 % hyötysuhteella toimivan aurinkokennon 14.6.2013. Edellinen ennätys oli amerikkalaisen Solar Junction -nimisen yrityksen 44 % hyötysuhde, joka sekin saavutettiin GaAs-pohjaisella aurinkokennolla.


title: Galliumarsenidi

text: Galliumarsenidia voidaan valmistaa galliumista ja arseenista korkean paineen alaisena.


title: Galliumarsenidi

text: GaAs on myrkyllinen ja karsinogeeni.


title: Hanti-Mansia

text: Hanti-Mansia eli Hantien ja mansien autonominen piirikunta () on yksi Venäjän federaation 83 federaatiosubjektista. Se sijaitsee Ob-joen vesistöalueella Länsi-Siperiassa Aasiassa. Pinta-alaltaan puolitoista kertaa Suomen kokoinen Hanti-Mansia on osa vielä laajempaa Tjumenin aluetta.


title: Hanti-Mansia

text: Hanti-Mansia on Venäjän tärkein öljyntuotantoalue. Se tuottaa 51 prosenttia Venäjän ja 5 prosenttia koko maailman öljystä. Raaka-aineiden ohella Hanti-Mantsia on myös energia- ja teollisuustuotannossa Venäjän johtava alue ja siten hyvin merkittävä Venäjän talouselämälle. Vuonna 2010 piirikunta muodosti 5,3 prosenttia koko Venäjän bruttokansantuotteesta, ja se oli tällä mittarilla Moskovan jälkeen 2. merkittävin federaatiosubjekti. Laskennallinen BKT henkeä kohti oli piirikunnassa Venäjän korkeimpia (noin 31 600 EUR/ vuosi).


title: Hanti-Mansia

text: Suomalais-ugrilaisten alkuperäiskansojen hantien ja mansien nykyosuus Hanti-Mansian väestöstä on alle kaksi prosenttia.


title: Hanti-Mansia

text: Piirikunta rajoittuu pohjoisessa Jamalin Nenetsiaan, idässä Krasnojarskin aluepiiriin, kaakossa Tomskin alueeseen, etelässä Tjumenin alueeseen, lounaassa Sverdlovskin alueeseen ja lännessä Komin tasavaltaan.


title: Hanti-Mansia

text: Hanti-Mansia kuuluu pääasiassa Länsi-Siperian alankoon, vain alueen länsiosa kuuluu Uralvuoristoon. Vuoriston korkein huippu Narodnaja (1 895 metriä) sijaitsee Hanti-Mansian luoteisrajalla. Tärkein joki on Ob; sen merkittävimpiä sivujokia Hanti-Mansiassa ovat Severnaja Sosva, Irtyš, Bolšoi Jugan ja Vah. Irtyšin alajuoksun sivuhaaroista piirikuntaan osuu Konda.


title: Hanti-Mansia

text: Maastoa peittävät metsät, suot ja niityt, ja vuoristotundra. Metsät kattavat 52,1 % Hanti-Mansian pinta-alasta. Vallitsevalta kasvillisuusvyöhykeeltään alue on keskitaigaa eli se kuuluu pohjoisen havumetsävyöhykkeen keskiosiin. Tyypilliseen havupuulajistoon kuuluvat kuusi, mänty, sembramänty, siperianpihta ja siperianlehtikuusi. Perinteisesti hantit ja mansit keräsivät loppukesällä maukkaita sembramännyn siemeniä syötäväksi; niistä saatiin myös lisätuloja. Niittykasvistoa esiintyy jokien tulvatasangoilla ja alangoilla. Jäkälän peittämää maasto on yleistä piirikunnan pohjoisosissa, näitä alueita käytetään poronhoitoon. Metsissä ja soilla on runsaasti syötäviä marjoja kuten karpaloita, puolukkaa, mustikkaa, juolukkaa, herukoita, lakkaa, vadelmaa, ruusunmarjoja, imeläkirsikkaa ja pihlajanmarjoja.


title: Hanti-Mansia

text: Hanti-Mansian nisäkkäitä ovat muun muassa kettu, orava, soopeli, näätä, kärppä, siperiankärppä, hilleri, minkki, saukko, metsäjänis, kontiainen, siperianmaaorava, peura ja hirvi. Tyypilliseen linnustoon kuuluvat muun muassa erilaiset hanhet, metsäkanalinnut (metso, pyy ja teeri), peltopyy, erilaiset sorsat ja kurpat. Riistaelinten ja uhanalaisten lajien eläinmääriä arvioidaan säännöllisesti.


title: Hanti-Mansia

text:
Ob ja sen monet sivujoet ovat kalastoltaan monipuolisia. Piirikunnassa tavataan ainakin 42 eri kalalajia. Perinteisessä hantien ja mansien kulttuurissa kalastus oli monin paikoin metsästystä keskeisempi elinkeino. Vesistöstä on pyydetty muun muassa haukia, mateita, särkiä, säynäviä, siikoja, nelmoja, muikkua muistuttavia peledsiikoja, sampikaloihin lukeutuvia sterlettejä, ahvenia ja kiiskiä.
Hanti-Mansiassa vallitsee mannerilmasto. Ilmaston keskeisiä osatekijöitä ovat ilmakehän vallitseva länsivirtaus, piirikunnan länsiosan Ural-vuoret sekä avoin pohjois- ja eteläosa, joka sallii sekä arktisen pohjoisen että eteläisen trooppisemman ilmamassan virtaamisen alueelle. Ilmavirtauksen vaihtuminen voi muuttaa säätä ja lämpötilaa nopeasti ja voimakkaasti. Eteläinen ilmavirtaus voi nostaa ilman lämpötilan kesällä +35 celsiusasteeseen ja talvella suojan puolelle. Pitkä talvikausi kestää lokakuulta huhtikuulle. Terminen kevätkausi ja syksy (eli keskilämpötilaltaan 0 – +10 °C kaudet) kestävät noin 30–45 vuorokautta. Näiden väliin sijoittuu terminen kesä, joka alkaa tavallisesti toukokuun 27. päivän ja kesäkuun 14. päivän välillä ja päättyy 1.–14. syyskuuta.


title: Hanti-Mansia

text: Vuoden keskilämpötila on −1 – −4 astetta. Tammikuun keskilämpötila on −18 – −24 °C ja heinäkuun +15 – +19 °C. Absoluuttinen minimilämpötila vaihtelee välillä −48 – −60 °C ja absoluuttinen maksimilämpötila +34 – +37 °C. Viime vuosina on tosin saatu viitteitä ilmaston lämpenemisestä. Esimerkiksi piirikunnan pääkaupunki Hanty-Mansijskin lentoaseman keskilämpötila oli kohonnut vuosien 1981–1985 arvosta −1,4 °C vuosien 2001–2005 jo −0,2 °C:een.


title: Hanti-Mansia

text: Merkittävimpiin sääilmiöihin kuuluvat lumipyryt (10–12 kertaa vuodessa, huippu maaliskuussa), ukonilmat (15–20 päivänä, maksimi heinäkuussa) ja sumut (esiintymishuippu elo-syyskuussa). Vuodessa sataa keskimäärin 400–550 mm. Suurimmat kuukausisademäärät saadaan heinä-elokuussa. Lumensyvyys kohoaa talvisin tyypillisesti on 50–80 senttimetriin. Maa on lumen peittämä noin 195–200 vuorokautta. Tyypillisesti lumikausi alkaa lokakuun 10.–20. päivän paikkeilla ja lumi sulaa toukokuun puolivälissä, joskus harvoin vasta toukokuun lopulla. Tuulen keskimääräinen nopeus on yli 7 m/s; heikkotuulisinta on joulu-tammikuussa. Ankarasta ilmastostaan huolimatta aurinko paistaa esimerkiksi Surgutissa vuosittain keskimäärin 1 632 tuntia. Tämä on hieman enemmän kuin Moskovassa keskimäärin.


title: Hanti-Mansia

text: Piirikunnassa sijaitsee useita luonnonsuojelualueita. Näistä merkittävimpiin kuuluvat "Malaja Sosvan" ja "Juganskin luonnonpuistot" sekä alueen kolme kansallispuistoa.


title: Hanti-Mansia

text: Alueen historiallinen nimitys on Jugra. Nestorin kronikassa mainitaan, että vuonna 1096 pohjoisten maiden tuntemattomat "jugra"-kansat (hantit) ja vogulit (mansit) kohtasivat alueelle tulleet venäläiset tutkimusmatkailijat. Kertomus mainitsee myös samojedit (nenetsit). 1200- ja 1300-luvun kertomukset novgorodilaisten retkistä Jugran alueelle kertovat soopeli-, kärppä-, naali- ja oravaturkisten keruusta. Nämä olivat aikansa ylellisyystuotteita myös Moskovan Venäjällä.


title: Hanti-Mansia

text: Alue siirtyi Siperian kaanikunnalta Moskovan Venäjän valtapiiriin 1500-luvun lopun ja 1600-luvun alkupuolen aikana Stroganovien kauppiassuvun rahoittaman kasakkajoukon valloittamana.


title: Hanti-Mansia

text: Hanti-Mansian alue oli osa Pietari Suuren vuonna 1708 perustamaa laajaa Siperian kuvernementtiä.


title: Hanti-Mansia

text: Ostjakkien ja vogulien kansallinen piirikunta perustettiin 10. joulukuuta 1930. Piirikunnan nimi muutettiin vuonna 1940 "Hantien ja mansien kansalliseksi piirikunnaksi" ja samalla myös pääkaupungin nimi muutettiin "Ostjako-Vogulskista" Hanty-Mansijskiksi. Piirikunnan nimitys muutettiin kansallisesta autonomiseksi vuonna 1977.


title: Hanti-Mansia

text: Vuonna 1993 Hanti-Mansiasta tuli Venäjän federaation subjekti. Hanti-Mansian duuma päätti muuttaa piirikunnan nimen 7. maaliskuuta 2003 muotoon ”Hanti-Mansian piirikunta – Jugra”. Hanti-Mansian nimitys Jugra on ollut vuodesta 2005 lähtien myös virallisessa käytössä.


title: Hanti-Mansia

text: Hantien ja mansien autonominen piirikunta on 26. huhtikuuta 1995 hyväksytyn perustuslakinsa mukaan Venäjän federaation subjekti, mutta myös Tjumenin aluen osa. Piirikunnan hallinnosta vastaavat Hanti-Mansian kuvernööri, hallitus ja duuma. Piirikunnan lainsäädäntövaltaa käyttävässä duumassa on 35 yleisillä vaaleilla valittavaa edustajaa, joista kolmen tulee olla alkuperäiskansojen edustajia. Kuvernöörinä on Natalja Komarova. Hanti-Mansian pääkaupunki on Hanty-Mansijsk (nimenä vuoteen 1940 "Ostajako-Vogulsk").


title: Hanti-Mansia

text: Paikallishallinnollisesti Hanti-Mansia on jaettu yhdeksään kunnallispiiriin ja 13 kaupunkipiirikuntaan. Oheinen taulukko kertoo piirien ja kaupunkipiirikuntien asukasluvun ja hallinnollisen keskuksen. Näiden sijainti ilmenee oheisesta kartasta.


title: Hanti-Mansia

text: Venäjän tilastokeskus Rosstatin mukaan vuonna 2010 Hanti-Mansian osuus Venäjän bruttokansantuotteesta oli 1 976,2 miljardia Venäjän ruplaa, mikä muodosti 5,3 prosentista koko Venäjän bruttokansantuotteesta (37 398,5 mrd. RUB). Laskennallinen BKT henkeä kohti on piirikunnassa Venäjän korkeimpia ja vuonna 2010 se oli lähes 31 600 EUR vuodessa (493 % maan keskiarvotasosta 6 413 EUR).


title: Hanti-Mansia

text: Piirikunnan talous perustuu maaöljyn ja maakaasun tuotantoon ja jalostukseen. Hanti-Mansia on yksi Venäjän suurimmista öljyntuotantoalueista. Venäjän suurimpiin öljy-yhtiöihin kuuluva Lukoil sai nykyisen nimensä 1991 kolmen Hanti-Mansian kaupungin ympäristöön sijoittuneen paikallisen öljy-yhtiön mukaan (Langepasneftegaz, Uraineftegaz ja Kogalymneftegaz). Maan neljänneksi suurimman öljyntuottajan Surgutneftegazin päätoimipiste on yhä öljykaupunki Surgutissa. Myös muilla viiteen suureen kuuluvilla öljy-yhtiöllä eli Rosneftillä, TNK-BP:llä ja Gazprom Neftillä on toimintaa Hanti-Mansian alueella, joka tuottaa 51 prosenttia Venäjän ja 5 prosenttia koko maailman maaöljystä.


title: Hanti-Mansia

text: Öljyputkien tai niiden liitosten pettämisen johdosta alueella tapahtuu lukuisia erisuuruisia öljyvahinkoja vuosittain. Vuotojen kokonaismääräksi vuonna 2000 arvioitiin Hanti-Mansiassa yli 1,5 miljoonaa tonnia vuodessa. Sittemmin arvioita putkistoista valuvan öljyn määrästä on selvästi suurennettu. Vuotoja tapahtuu runsaasti erityisesti öljyn tuotantoyhtiöiden paikallisista putkistoista ennen kansallisen öljyputkiyhtiö Transneftin maanlaajuista ja valvotumpaa siirtoputkistoa, joka sekin on osavastuussa vahingoista. Vuodot johtuvat osaltaan ikääntyneistä, huonoon kuntoon päässeistä siirtoputkista, joita on erityisesti Länsi-Siperiassa. Petrokemian teollisuus ja erityisesti saastuminen muuttaa erityisesti alkuperäisväestön elinpiiriä, koska kalastus, metsästys, marjastus ja poronhoito ovat riippuvaisia luonnonoloista. Osa luontoon päässeestä öljystä jatkaa kulkuaan mereen saakka. Ympäristöjärjestö Greenpeacen mukaan Pohjoiseen jäämereen valuu Ob-jokea pitkin Hanti-Mansiasta ja Jamalin Nenetsiasta noin 125 000 tonnia öljyä vuosittain.


title: Hanti-Mansia

text: Petrokemiallisen tuotannon lisäksi merkittävä teollisuudenala on paikallisia fossiilisia polttoaineita käyttävä sähkön- ja lämmöntuotanto. Lisäksi harjoitetaan metsä- ja puunjalostusteollisuutta. Maataloudessa harjoitetaan liha- ja maitokarjataloutta, porotaloutta, kalastusta sekä turkiseläinten metsästystä ja tarhausta. Viljelykasveista merkittävimmät peruna ja vihannekset.


title: Hanti-Mansia

text: Ob sivujokineen muodostaa historiallisestikin tärkeän liikenneväylän laivoille ja pienemmille aluksille. Yleiset tieyhteydet kattavat vain osan piirikunnasta, jossa on laajoja erämaita tieyhteyksien ulottumissa. Useisiin pienempiin syrjäkyliin johtaa vain vaatimaton kärrypolku tai talvitie tai sinne ei ole tietä lainkaan; jokia pitkin tapahtuva huoltoliikenne on erityisen merkittävää.


title: Hanti-Mansia

text: Piirikuntaan saapuu etelästä kolme rautatielinjaa. Näistä merkittävin on itäisin rata, joka saapuu Tjumenista Tobolskin kautta Surgutiin ja jatkaa sieltä koilliseen Ult-Jaguniin, ja edelleen pohjoiseen Kogalymiin ja Jamalin Nenetsian suurimpiin taajamiin. Ult-Jagunista lähtee sivurata itään Nižnevartovskiin. Rautatielinjoista keskimmäisin saapuu Jekaterinburgin suunnalta Jegoršinon kautta ja ulottuu vain Kondan äärellä sijaitsevaan Mežduretšenskin taajamaan (asema Ustje-Aha). Rautatielinjoista läntisin saapuu Jekaterinburgin suunnalta Serovin ja Ivdelin kautta Sovetskiin ja Njaganiin ja edelleen Obille (Priobjen pääteasema).


title: Hanti-Mansia

text: Useissa kaupungeissa on lentokenttä. Hanti-Mansian lentoasemista matkustajamäärältään suurimmat ovat Surgutin, Nižnevartovskin ja Hanty-Mansijskin lentoasema.


title: Hanti-Mansia

text: Hanti-Mansia on muuttunut erityisesti öljylöytöjen jälkeisen muuttoliikkeen johdosta maaseutuvaltaisesta syrjäseudusta vahvasti kaupungistuneeksi, muualta lähtöisin olevan väestön ja heidän alueella syntyneen jälkipolven varaan rakentuneeksi teollisuusalueeksi. Väkiluku on kasvanut yli 16-kertaiseksi runsaassa 80 vuodessa eli vuosien 1939 ja 2010 välillä. Vuoden 2010 väestönlaskennan mukaan Hanti-Mansian asukasluku on 1 532 243 (2010) ja väestötiheys on 2,9 as./km².


title: Hanti-Mansia

text: Hanti-Mansian väestönkehitystä ja kaupungistumista voidaan kuvata väestönlaskentatilastojen avulla. Ohessa kuvataan, miten autonomisen piirikunnan väestö on kasvanut ja muuttunut vuoden 1939 jälkeen erityisesti maaöljy- ja kaasulöytöjen aiheuttaman muuttoliikkeen johdosta. Tilastoituun kaupunkilaisten osuuteen eri väestönlaskentojen välillä vaikuttavat paikallishallinnon alueiden rajojen muutokset sekä asutuskeskusten statuksen vaihtuminen. Kun taajama saa kaupunkityyppisen taajaman tai kaupungin arvon, sen asukkaista tulee Venäjän väestötilastoissa kaupunkilaisia.


title: Hanti-Mansia

text: Kaupunkeja piirikunnassa on yhteensä 16 (2010), joista 13 toimii kaupunkipiirin keskuksena ja kolme on hallinnollisesti kunnallispiirin alaisuudessa. Suurimmat kaupungit ovat: Surgut (306 675 as.), Nižnevartovsk (251 694 as.), Neftejugansk (122 855 as.), pääkaupunki Hanty-Mansijsk (80 151 as.), Kogalym (58 181 as.) ja Njagan (54 890 as.).


title: Hanti-Mansia

text: Kooltaan 10-50 tuhannen asukkaan kaupungeista ja taajamista suurimmat muodostavat oman kaupunkipiirinsä. Pienemmät ovat kunnallispiirin alaisuudessa (tässä ktt= kaupunkityyppinen taajama): Megion (49 449 as.), Radužnyi (43 399 as.), Langepas (41 670 as.), Pyt-Jah (41 488 as.), Urai (39 457 as.), Ljantor (38 992 as., Surgutin piirissä), Jugorsk (34 067 as.), Sovetski (26 495 as., Sovetskin piirissä), Poikovski (Пойковский, 25 594 as., ktt Neftejuganskin piirissä), Fjodorovski (Фёдоровский, 20 288 as., ktt Surgutin piirissä), Belojarski (20 283 as., Belojarskin piirissä), Izlutšinsk (Излучинск, 17 399 as., ktt Nižnevartovskin piirissä), Pokatši (17 171 as), Belyi Jar (Белый Яр, 14 580 as., ktt Surgutin piirissä), Mežduretšenski (ktt Kondan piirissä, 11 058 as.) ja Novoagansk (Новоаганск, ktt Nižnevartovskin piirissä, 10 343 as.).


title: Hanti-Mansia

text: Artikkelin kartta esittää näiden taajamien sijainnin.Piirikunnan väestö jakautuu useisiin kansallisuuksiin. Piirin alkuperäisväestöön luetaan hantit, mansit ja nenetsit.


title: Hanti-Mansia

text: Vuonna 2012 julkaistun, Venäjän uskontoja laajasti kartoittaneen Arena-tutkimuksen mukaan Hanti-Mansian asukkaista oli:


title: Hanti-Mansia

text: Piirikunnan alkuperäisasukkaiden kielet hanti ja mansi kuuluvat suomalais-ugrilaisten kielten ugrilaiseen ryhmään ja niiden lähin sukukieli on unkari. Hantit ja mansit ovat kärsineet paljon venäläisten harjoittaman sulauttamispolitiikan vuoksi.


title: Hanti-Mansia

text: Hanti-Mansian duuma hyväksyi viimeisessä istunnossaan vuonna 2001 lain alkuperäiskansojen kielten säilyttämisestä ja kehittämisestä. Lain on tarkoitus turvata ja edesauttaa piirikunnassa asuvien alkuperäisasukkaiden, hantien, mansien ja nenetsien oman kielen ja kulttuurin vaalimista ja kehittämistä.


title: Hanti-Mansia

text: Suomalaiset toimijat, erityisesti Kulttuurien museo ja Äidinkielen opettajien liitto, tuottivat 2010-luvun alussa Hanti-Mansian tahojen kanssa ensimmäisen hantin- ja mansinkieltä tukevan verkko- ja kiertonäyttelyn. Tämä suomeksi, hantiksi, mansiksi ja englanniksi laadittu Suomesta Siperiaan -näyttely kuvaa suomalaisten tutkimusmatkoja obinugrilaisten pariin.


title: Hanti-Mansia

text: Hanti-Mansia on tunnettu muun muassa siellä järjestetyistä shakin ja ampumahiihdon kansainvälisistä kilpailuista. Vuonna 2010 siellä järjestettiin 39. shakkiolympialaiset.


title: New Brunswick

text: New Brunswick, , on yksi Kanadan provinsseista. Se on maan ainoa virallisesti kaksikielinen provinssi (englanti ja ranska). Sen pääkaupunki on Fredericton ja väkiluku 747 101.


title: New Brunswick

text: New Brunswick sijaitsee Kanadan itärannikolla. Sitä rajoittavat pohjoisessa Quebecin Gaspén niemimaa ja Chaleurinlahti sekä idässä Saint Lawrencen lahti ja Northumberlandinsalmi. Etelässä kapea Chignectonkannas yhdistää sen Nova Scotian provinssiin, jonka Fundynlahti suurimmaksi osaksi erottaa mantereesta. Lännessä rajanaapurina on Yhdysvaltain Mainen osavaltio.


title: New Brunswick

text: Provinssin kokonaispinta-ala on noin 70 000 neliökilometriä. Noin 80 prosenttia maa-alasta on metsää, loput 20 prosenttia on peltoa ja kaupunkialuetta. Maasto on pääosin alavaa jääkauden kuluttamaa ja loiventamaa mäkimaata, joka muodostaa Appalakkien pohjoisosan.


title: New Brunswick

text: New Brunswickin alkuperäiskansoihin kuuluvat mi'kmaq (micmac), maliseet ja passamaquoddy. Väestö on suurimmaksi osaksi englanninkielistä, mutta provinssissa asuu myös huomattava (35 %) ranskankielinen vähemmistö. New Brunswick on maan ainoa virallisesti kaksikielinen provinssi.


title: New Brunswick

text: New Brunswickin siirtomaa perustettiin 1784, kun kaukaista Nova Scotian Halifaxin hallintoa karsastaneet Yhdysvalloista vastasaapuneet siirtolaiset anoivat brittihallitukselta lupaa erillisen provinssin perustamiseen Chignectonkannaksen länsipuolisesta ja Fundynlahden pohjoispuolisesta alueesta. New Brunswick nimettiin kunnianosoituksena brittiläiselle monarkille, kuningas Yrjö III:lle, joka polveutui Hannoverin suvusta ("House of Brunswick"). Pääkaupunki Fredericton nimettiin Yrjö III:n toisen pojan, prinssi Frederik Augustuksen mukaan.


title: New Brunswick

text: New Brunswick oli yksi neljästä provinssista, jotka muodostivat Kanadan liittovaltion vuonna 1867.


title: New Brunswick

text: Iso-Britannian kuningashuonetta ja provinssin ylintä päätäntävaltaa edustaa varakuvernööri. Lainsäädännöllinen elin on New Brunswickin yksikamarinen parlamentti, jonka 55 edustajaa valitaan vaaleilla viiden vuoden välein. Parlamenttia johtaa pääministeri.


title: New Brunswick

text: Hallinnollisesti New Brunswick jakautuu 105 kuntaan. Kuntia on neljää eri tyyppiä: kaupungit "(cities)", maalaiskunnat "(rural communities)", kaupunkikunnat "(towns)" ja kylät "(villages)". Historiallisesti New Brunswick jaettiin piirikuntiin "(counties)" jotka jakautuivat edelleen kuntiin "(parishes)", mutta tästä jaosta luovuttiin vuonna 1966.


title: New Brunswick

text: Saint John on satamakaupunki, johon on keskittynyt raskasta teollisuutta paperi- ja selluteollisuuden, öljynjalostamoiden ja telakoiden muodossa. Kaikki nämä ovat edesmenneen K. C. Irvingin perheen omistuksessa. Irvingin perhe hallitsee myös suurta osaa provinssin taloudesta ja kolmea sen neljästä päivittäisestä englanninkielisestä sanomalehdestä. Saint Johnia ei tule sekoittaa Newfoundland ja Labradorin pääkaupungin St. John'sin kanssa.


title: New Brunswick

text: Moncton on New Brunswickin toiseksi suurin ja nopeimmin kasvava kaupunki. Se on pääasiassa kuljetuksen, jakelun, kaupan ja jälleenmyynnin keskus. Monctonissa elää huomattava ranskankielinen akadialaisten vähemmistö (35 %), joka pitää kaupunkia epävirallisena pääkaupunkinaan. Suuri osa Monctonin viimeaikaisesta kasvusta perustuu talousohjelmaan, joka on kuitenkin johtanut provinssin koillisnurkan autioitumiseen.


title: New Brunswick

text: Fredericton on sekä provinssin pääkaupunki että arvostettu yliopistokaupunki. Se on myös koti Lord Beaverbrook Art Gallerylle, Theatre New Brunswickille, New Brunswick Sports Hall of Famelle ja muille virkistyskohteille kuten Christ Church Cathedralille, jonka peruskivi on vanhin Pohjois-Amerikassa. Frederictonin lempinimi on "Ylväiden jalavien kaupunki" ("City of Stately Elms"), keskuspuiston ulkopuolella seisovien suurien jalavien vuoksi.


title: New Brunswick

text: New Brunswickin talous perustuu moderniin palvelutalouteen, jota hallitsevat rahoitus-, vakuutus- ja muut palvelut. Se tunnetaan kuitenkin parhaiten metsä- ja kaivosteollisuudesta, sekamaataloudesta ja kalastuksesta. Perunat tuottavat arvokkaimman sadon, hummereiden ja simpukoiden ollessa tärkeimpiä kalasaaliita. Suurimpia työllistäjiä ovat Irving-ryhmän yritykset, useat monikansalliset metsäteollisuuden yritykset, New Brunswickin hallitus sekä McCain-ryhmän yritykset.


title: New Brunswick

text: Akadialaiset ovat vuoden 1755 suuresta karkotuksesta selvinneiden perillisiä. Tuolloin tuhansia ranskalaisia ajettiin maanpakoon Pohjois-Amerikassa, Yhdistyneessä kuningaskunnassa ja Ranskassa heidän kieltäydyttyä vannomasta uskollisuutta Ison-Britannian Yrjö II:lle seitsenvuotisen sodan aikana. Louisianaan ja muualle Yhdysvaltain eteläosiin päätyneitä akadialaisia kutsutaan usein cajuneiksi.


title: New Brunswick

text: Suurin osa New Brunswickin englanninkielisestä väestöstä on Amerikan vallankumousta paenneiden brittilojalistien perillisiä. Saint Johnissa ja Miramichin laaksossa on myös paljon irlantilaisia sukujuuria omaavia asukkaita. Skottien perillisiä on ripoteltu ympäri provinssia, mutta heitä asuu erityisesti Miramichissä ja Campbelltonissa. New Denmarkissa asuu joitain tanskalaisia.


title: New Brunswick

text: New Brunswickin alkuperäiskansoihin kuuluvat muun muassa mi'kmag ja maliseet.


title: New Brunswick

text: New Brunswickissa on laaja verkosto englannin- ja ranskankielisiä kouluja esikoulusta lukioon. Lisäksi provinssissa on yhteensä seitsemän yliopistoa, joista yksi täysin ranskankielinen.


title: New Brunswick

text: New Brunswickissä on kahdeksan kaupunkia.


title: Permin Komi

text: Permin Komin piirikunta (, komipermjakiksi Коми-Пермяцкöй округ, "Komi-Permjatsköi okrug" tai Перым-Коми кытш, "Perym-Komi kytš") on Permin aluepiiriin kuuluva hallintoalue Venäjällä. Vuoteen 2005 saakka se muodosti Permin alueeseen kuuluneen Permin Komin autonomisen piirikunnan, joka oli yksi Venäjän federaation subjekteista. Piirikunnan keskus on Kudymkarin kaupunki. Pinta-ala on 32 770 neliökilometriä ja asukkaita on 128 700 henkeä (vuonna 2008).


title: Permin Komi

text: Permin Komi sijaitsee Permin aluepiirin luoteisosassa. Pohjoisessa se rajoittuu Komin tasavaltaan ja lännessä Kirovin alueeseen.


title: Permin Komi

text: Piirikunta kuuluu Kaman vesistöalueeseen. Kaman yläjuoksu virtaa alueen halki länsi-itä suunnassa. Sen tärkeimmät sivujoet ovat Inva, Kosa, Leman, Lupja ja Vesljana. Järvet ovat yleensä jokien muodostamia.


title: Permin Komi

text: Pinnanmuodostukseltaan alue on tasaisen kumpuilevaa. Pohjoisessa sijaitsee Pohjois-Venäjän selänteen muodostama vedenjakaja, jonka korkein kohta on 270 metriä. Lännessä sijaitseva Ylä-Kaman harjanne on korkeimmillaan 280 metriä merenpinnasta. Suurin osa alueesta on alavaa.


title: Permin Komi

text: Ilmasto on mantereinen. Talvi on kylmä ja luminen, kesä lämmin ja melko lyhyt. Tammikuun keskilämpötila on –15,7° (Kudymkar) – –16,7° (Gainy) ja heinäkuun 17,6° – 17,3°. Vuotuinen sademäärä on 500–550 millimetriä. Talven lumipeite on 60–75 senttimetrin ja pohjoisessa jopa metrin paksuinen.


title: Permin Komi

text: Maaperä on etupäässä podsolimaannosta, Kudymkarin seudulla savi- ja hietasaviperäistä podsoli- ja turvemaannosta, paikoitellen suoperäistä podsolia ja turvetta. Alueen pinta-alasta yli 80 % on taigametsää, jossa yleisin puulaji on kuusi ja pohjoisessa mänty. Soita on noin 5 % pinta-alasta.


title: Permin Komi

text: Eläimistö on tyypillistä taigavyöhykkeelle, mutta etelästä on levinnyt myös uusia lajeja kuten hilleri, rusakko ja harmaamyyrä. Riistaelämiä ovat orava, jänikset, kärppä, kettu, näätä, pyy, metso, teeri sekä erilaiset vesilinnut. Majava-, peura- ja hirvikannat ovat elpymässä.


title: Permin Komi

text: Piirikunnan asukasluku on 128 700 henkeä (vuonna 2008). Kaupunkiväestön osuus on 24,1 %.


title: Permin Komi

text: Permin Komi on Venäjän ainoa alue, jossa suomalais-ugrilainen kansa muodostaa yli puolet väestöstä. Vuoden 2002 väestönlaskennan mukaan asukkaista 59 % on komipermjakkeja, 38 % venäläisiä ja loput mm. tataareja, ukrainalaisia ja valkovenäläisiä.


title: Permin Komi

text: Piirikunnan koko väestöstä 98,4 % osaa venäjää ja 51,6 % komipermjakkia. Komipermjakeista 97,4 % osaa venäjää ja 83,1 % komipermjakkia. Venäläisistä komipermjakkia puhuu 6,0 %.


title: Permin Komi

text: Vuoteen 2005 saakka Permin Komin autonominen piirikunta kuului Permin alueeseen, mutta oli samalla suoraan yksi Venäjän federaation jäsenistä eli subjekteista, jollainen myös Permin alue oli.


title: Permin Komi

text: Huhtikuussa 2007 vahvistetun Permin aluepiirin peruskirjan mukaan Permin Komi kuuluu Permin aluepiiriin erityisen piirikunnan statuksen omaavana hallintoalueena, joka säilyttää entiset rajansa. Piirikunnan hallinnollinen keskus on Kudymkarin kaupunki. Lisäksi siihen kuuluvat Gainyn, Jurlan, Jusvan, Kosan, Kotšovon ja Kudymkarin kunnallispiirit. Kydymkar muodostaa erillisen kaupunkipiirikunnan.


title: Permin Komi

text: Peruskirjan mukaan Permin Komista valitaan kaksi edustajaa Permin aluepiirin lainsäädäntökokoukseen. Aluepiirin toimeenpanoelinten yhteyteen perustettava Permin Komin piirikunnan asiain ministeriö vastaa piirikunnan sosioekonomisesta kehityksestä sekä koordinoi aluepiirin viranomaisten ja kunnallisten itsehallintoelinten toimintaa. Piirikunnan päämiehenä toimii ministeriön johtaja, joka kuuluu aluepiirin hallitukseen. Päämiehen nimittää aluepiirin kuvernööri.


title: Permin Komi

text: Aluepiirin viranomaiset luovat peruskirjan mukaan edellytykset Permin komien kielen, henkisen kulttuurin ja identiteetin säilyttämistä ja kehittämistä varten. Virallisissa yhteyksissä voidaan piirikunnan alueella käyttää venäjän kielen rinnalla myös komipermjakin kieltä. Permin Komin asiain ministeriö osallistuu kansallisen identiteetin säilyttämiseen sekä äidinkielen ja kansallisen kulttuurin kehittämiseen tähtäävien ohjelmien laadintaan ja toteuttamiseen, elvyttää ja kehittää perinteisiä elinkeinoja ja käsityötaitoja, luo edellytykset äidinkielen käytölle joukkotiedotusvälineissä sekä edistää kansallisten koulutus- ja kulttuurilaitosten luomista ja toimintaa.


title: Permin Komi

text: Piirikunnan päämiehenä ja Permin Komin asiain ministerinä toimii Igor Bykariz.


title: Permin Komi

text: Permin Komilla on suuret metsävarat ja sen alueella on 3 öljyesiintymää, joiden hyödyntäminen ei vielä ole kovin mittavaa. Piirikunta ei ole kovinkaan teollistunut. Siellä on vain jonkin verran metsä- ja puunjalostusteollisuutta sekä elintarvike- ja elektroniikkateollisuutta (lentokoneen mittareita). Vain 5 % alueen tuottamasta raakapuusta jalostetaan piirikunnassa, suurin osa viedään Permin paperi- ja sellutehtaille. Maa- ja varsinkin metsätalous ovat pääelinkeinoja. Karjatalous tuottaa maitoa ja lihaa. Alueella viljellään viljaa, perunaa ja vihanneksia. Permin Komi on viljan suhteen omavarainen. Alueen pohjoisosissa on lisäksi turkistuotantoa.


title: Permin Komi

text: Liikennemuodoista maantieliikenne on tärkein. Kesäaikaan on myös laivaliikennettä Kamalla. Rautateitä ei ole lainkaan. Suunnitelmissa on kuitenkin rakentaa rautatie Permistä Kudymkarín kautta Komin pääkaupunkiin Syktyvkariin. Tämä rautatie myös edesauttaisi alueen öljyesiintymien hyödyntämistä. Rautatien myötä syntyisi myös yhteys Permin komien ja heidän Komin tasavallassa asuvien sukulaistensa välille. Tällä hetkellä näiden alueiden välillä ei ole yhtään suoraa liikenneyhteyttä, paitsi talvisin metsänajotiet.


title: Permin Komi

text: Piirikunnassa ei ilmesty ainoatakaan kominkielistä lehteä. Paikallisessa venäjänkielisessä lehdessä on kuitenkin kaksi kertaa viikossa komi-sivu. Radiosta tulee kominkielistä ohjelmaa kahdesti viikossa. Kudymkarissa toimii kominkielinen draamateatteri.


title: Permin Komi

text: Kansallisissa kouluissa opetus tapahtuu komiksi. Kudymkarissa on 4 keskiasteen oppilaitosta ja 3 ammattikoulua. Omasta yliopistostakin haaveillaan.


title: Permin Komi

text: Permin Komin kansallinen piirikunta perustettiin 26. helmikuuta 1925 ja myöhemmin sen nimi muutettiin autonomiseksi piirikunnaksi.


title: Permin Komi

text: Vuonna 2004 päätettiin, että Permin Komin autonominen piirikunta liitetään Permin alueen kanssa Permin aluepiiriksi. Tämä liitos toteutui 1. joulukuuta 2005.


title: Hormonikierukka

text:
Hormonikierukka on ehkäisymenetelmä, jossa kohtuun asetetaan emättimen kautta T-kirjaimen mallinen, pieni polyeteenimuovista tehty ehkäisin. Kierukan runko on päällystetty polydimetyylisiloksaanikalvolla, joka vapauttaa keltarauhashormonia eli progesteronia. Keltarauhashormonia vapautuu kohdun limakalvolle noin 20 mikrogrammaa vuorokaudessa. Hormonikierukassa on bariumsulfaattia, joka saa sen näkymään röntgenissä. Hormonikierukan haittavaikutukset ovat vähäisiä ja useilla käyttäjillä haittavaikutukset vähenevät käytön jatkuessa. Täysin hormoniton kierukka on kuparikierukka.
Ehkäisimen Levonorgestreeli vaikuttaa siten, että kohdun limakalvo surkastuu ja näin munasolu ei pääse kiinnittymään. Keltarauhashormoni myös sitkistää kohdunsuun limatulpan, jolloin siittiöiden on vaikea päästä kohtuun. Hormonikierukka myös häiritsee munasolun kehittymistä ja sitä kautta ehkäisee raskautta. Hormonikierukan ehkäisyteho on noin 99,8 %. Hormonikierukan ehkäisyteho loppuu välittömästi, kun ehkäisin poistetaan, ja raskaus on tällöin mahdollinen, mutta haluttaessa voidaan poiston yhteydessä asentaa saman tien uusi kierukka.


title: Hormonikierukka

text: Monilla käyttäjillä hormonikierukka aiheuttaa kuukautisvuodon vähenemistä, ja noin viidenneksellä käyttäjistä kuukautiset loppuvat kokonaan. Sitä käytetäänkin ehkäisyn lisäksi runsaiden kuukautisten hoidossa.


title: Hormonikierukka

text: Hormonikierukkaa ei aseteta, jos on sairastanut kohdun tai kohdunkaulan syövän, tai jos henkilöllä on parhaillaan synnytinelintulehdus tai kohdun epämuodostuma. Ennen asetusta otetaan irtosolunäyte, eli papa-koe jos edellisestä näytteestä on enemmän kuin kolme kuukautta. Samalla suljetaan pois infektion mahdollisuus. Hormonikierukka laitetaan tavallisesti paikoilleen seitsemän vuorokauden sisällä kuukautisvuodon alkamisesta, jolloin kohdunkaula on jo hieman avautunut ja asetus yleisesti ottaen kivuttomampaa. Ehkäisyteho alkaa välittömästi.


title: Hormonikierukka

text: Hormonikierukka ei suojaa sukupuolitaudeilta, kuten ei mikään muukaan ehkäisymuoto kondomia lukuun ottamatta.


title: Hormonikierukka

text: Hormonikierukan kehitti 1970-1980-luvulla professori Tapani Luukkainen. Aiemmin Levonova-nimellä tunnettu valmiste on nykyisin nimeltään Mirena.


title: Siittiö

text: Siittiö () on mikroskooppisen pieni, kypsä urospuolisen eläimen sukusolu, joka vie miehen geneettisen informaation naisen munasoluun.


title: Siittiö

text: Siittiöt muodostuvat kiveksen siementiehyissä, ja valmiiksi kypsyminen kestää noin 75 päivää. Kypsyttyään ne kulkeutuvat kiveksestä lisäkivekseen, jossa ne kypsyvät loppuun asti, liikkuviksi ja valmiiksi siittiöiksi.


title: Siittiö

text: Aikuisen miehen kives tuottaa arviolta 150 miljoonaa siittiötä päivittäin. Siittiöiden osuus siemennesteestä on noin 1 %.


title: Siittiö

text: Iän myötä miesten sukusolujen tuotanto heikkenee tasaisesti ja tulee alttiimmaksi geenivirheille. Tämän vuoksi hedelmällisyys eli heidän siittiöidensä kyky hedelmöittää munasolu laskee. Lisäksi mahdollisesti hedelmöittyvän munasolun todennäköisyys kehittyä ihmiseksi pienenee. Edelleen samasta syystä kehityshäiriöiden riski kasvaa.


title: Siittiö

text: Nuorten miesten siittiöiden laatu on romahtanut. Esimerkiksi Suomessa aikaisemmin kansainvälisessä vertailussa korkeaksi todettu siittiöiden laatu on laskenut niin paljon, että se joka kolmannella vaikuttaa hedelmällisyyteen. Mikäli huononemistahti jatkuu, on arvioitu, että se saattaa johtaa keskiverron suomalaisen miehen jopa lähelle hedelmättömyyttä. Syiksi huononemiskehitykselle on arveltu muun muassa äidin raskauden aikaista tupakointia. Useat tutkimukset viittaavat siihen, että päällä olevan matkapuhelimen pitäminen housuntaskussa saattaa laskea hedelmällisyyttä. Kyseisissä tutkimuksissa on kuitenkin vakavia puutteita, koska niissä on haettu korrelaatiota ilman että samalla olisi kontrolloitu elämäntapojen, asumishistorian ja mahdollisten muiden säteilylähteiden vaikutusta. Väliaikaisesti laatu heikkenee kivesten joutuessa puristuksiin ja niiden ylikuumentuessa. Tämä ylilämpeneminen voi olla myös kroonista.


title: Siittiö

text: Neljänkymmenen vuoden aikana siemennesteen keskimääräinen siittiöpitoisuus on länsimaissa laskenut liki 60 prosenttia. Lasku jatkuu edelleen noin puolitoista prosenttia vuodessa. Jerusalemin yliopiston epidemiologi Hagai Levine kollegoineen kävi läpi parisataa tutkimusta vuosilta 1970–2010. Tutkimuksissa oli mitattu siittiömääriä eri puolilla maailmaa. Eurooppalaisissa tutkimuksissa oli havaittu siittiöiden laadun heikentyminen. Lapsettomuus ilman hoitoja voi uhata jo nuoriakin miehiä. Siittiöiden laadun ja määrän heikentymisen tarkka syy ei ole tiedossa.


title: Siittiö

text: Akrosomi on Golgin laitteesta peräisin oleva rakenne, joka sisältää entsyymejä, jotka auttavat siittiön tunkeutumista munasolua ympäröivien rakenteiden läpi. Näitä entsyymejä ovat muun muassa hyaluronidaasi ja akrosiini. Hyaluronidaasi pilkko munasolua ympäröivää pitkärakenteista sokeriketjua, hyaluronaania, ja akrosiini puolestaan pilkkoo valkuaisaineita.


title: Siittiö

text: Siittiö liikkuu häntänsä potkurimaisen liikkeen avulla noin 1–3 mm minuutissa ihmisillä. Hännän liikkeen mahdollistaa sen sisällä olevat mikrotubulukset, jotka liukuvat toistensa suhteen. Liike vaatii runsaasti energiaa, joka saadaan keskikappaleen alueelle keskittyvistä mitokondrioista. Suurin osa siittiöiden mitokondrioista kuitenkin tuhoutuu hedelmöityksen yhteydessä, joten vain äidin mitokondriot periytyvät munasolun välityksellä lapsille.


title: Siittiö

text: Kapasitaatio on noin 7 tunnin mittainen tapahtuma, joka tapahtuu suurimmaksi osaksi naisen munanjohtimissa. Kapasitaation aikana siittiön solukalvosta, tuman kohdalla olevalta alueelta, poistuu glykoproteiinivaippa ja sytoplasman proteiineja. Akrosomireaktio tapahtuu sen jälkeen kun siittiö on kiinnittynyt munasolun zona pellucidaan ja sen indusoi zonan proteiinit. Reaktiossa vapautuu entsyymejä, joita tarvitaan zona pellucidan läpäisemiseen mm. akrosiinia sekä trypsiinin kaltaisia aineita.


title: Ehkäisyruiske

text: Ehkäisyruiske on raskauden ehkäisemiseen tarkoitettu valmiste, joka annetaan ruiskeena lihakseen naiselle.


title: Ehkäisyruiske

text: Suomessa käytetty valmiste sisältää synteettistä keltarauhashormonia. Riittävän tehon ylläpitämiseksi ruiske annetaan isoon pakaralihakseen tai olkavarren lihakseen kolmen kuukauden välein. Ehkäisyteho perustuu lähinnä ovulaation estoon, mutta sen lisäksi se vaikuttaa kohdunkaulan ja kohdun limakalvolle kuten minipillerit tai ehkäisyimplantaatti.


title: Ehkäisyruiske

text: Miehille annettavaa ehkäisyruisketta on kokeiltu, mutta sen sivuvaikutusten vuoksi tutkimus on tauolla.


title: Ghoul

text: Ghoul (myös guul, ) oli alun perin arabialaisessa mytologiassa aavikolla asuva paholainen, joka levisi myöhemmin Eurooppaan ja sai vaikutteita todennäköisesti vampyyrista. Ghoulille olennaista oli myös mukautua ihmisen kehoon pidemmäksi aikaa.


title: Ghoul

text: Arabialaisessa mytologiassa ghoul oli aavikon aineeton paholainen, joka sieppasi ihmisiä ravinnokseen. Ghoul pystyi myös ruumiillistumaan hiekkamyrskyssä kauniiksi naiseksi tai mieheksi, ja houkutteli näin uhrin suoraan syliinsä. Ghoulit tappoivat onnettoman matkamiehen usein kuristamalla ja söivät sitten lihat. Ghoulien tiedettiin olevan erityisen mieltyneitä aivoihin, jotka ne imivät kalloon tekemästään reiästä. Ainoa tapa pelastua ghoulin kynsistä oli miekka.


title: Ghoul

text: Myöhempi eurooppalainen ghoul oli yliluonnollinen henki, joka siirtyi niiden vainajien henkiin, jotka olivat kiinnostuneet okkultismistä ja spiritismistä. Nämä eurooppalaiset ghoulit riehuivat etenkin Ranskassa. Ghoulit nousivat aina yöllä kaivamaan ruumiita haudoista ylös ja syömään kuolleiden mätäneviä ruumiita.


title: Ghoul

text: Monet kauhukirjailijat ovat käyttäneet ghouleja teoksissaan. Ghoulit ja niiden kaltaiset olennot esiintyvät myös Cthulhu-mytologiassa. Näissä tarinoissa ghoulit ovat useimmiten maan alla eläviä hirviöitä, jotka piinaavat herkkiä ihmisiä painajaisissa. Ne syövät ihmislihaa, sekä elävien että maahan haudattujen ruumiiden.


title: Ghoul

text: Ghouleja ovat joissakin tapauksissa myös vampyyrien palvelijat, joilla ei ole omaa tahtoa ja ovat lihaa syöviä hirviöitä. Ghouleja esiintyy muun muassa kaksiosaisessa kirjasarjassa Pimeyden lapset.


title: Ghoul

text: Saksalainen kirjailija Jason Dark viljelee ghouleja runsaasti tarinoissaan. Tunnetuimmissa, Suomessa nimellä "Yöjuttu" julkaistuissa novelleissaan hän tekee ghouleista mätänevillä ruumiilla mässäileviä epäkuolleita, joita päähenkilöt John Sinclair ja Suko kaatavat valkomaagisilla hopeisilla luodeilla, hopeabumerangilla ja hopeatikarilla tai haltuunsa joutuneilla mustamaagisilla aseilla eli demonipiiskalla ja demonipyöveli Desteron miekalla.


title: Ghoul

text: Ghouleista on myös manga. Sui Ishidan piirtämä/käsikirjoittama Tokyo Ghoul.


title: Ghoul

text: Fantasiapelissä Taistelu Wesnothista ghoulit ovat mustan magian avulla henkiinherätettyjä ja muuteltuja ihmisen ruumiita, jotka syövät ihmisiä.


title: Ghoul

text: RuneScape -fantasiapelissä ghoulit ovat zombivampyyrejä.


title: Ghoul

text: Roolipeli World of Warcraftissa ja Warcraft III -strategiapelissä Ghoulit ovat Scourgen ylösnostattamia ihmisten ruumiita.


title: Ghoul

text: Fallouteissa ghoulit ovat ydinsodan laskeuman, säteilyn ja saasteiden vioittamia ihmismutantteja.


title: Ghoul

text: Wizard 101.ssä Ghoulit ovat jonkinlaisia haudankaivajia, jotka ovat kuolleet ennen työnteon. Niille on oma loitsu.


title: Salibandyseura Viikingit

text:
Salibandyseura Viikingit (lyh. SSV) oli vuonna 1986 perustettu helsinkiläinen salibandyn erikoisseura, joka lakkautettiin vuonna 2017, kun se fuusioitui yhdessä Tapanilan Erän salibandyjaoston kanssa EräViikingit -seuraksi. Viikingit tunnettiin aiemmin nimillä "Salibandy ja Sulkapallo Vuosaari" sekä "SalibandySeura Vuosaari". Viimeisin nimi oli ollut käytössä keväästä 2000 lähtien, jolloin seura yhdistyi Vuosaaren Viikinkien kanssa. Samalla syntyi yksi suuri salibandyn erikoisseura Itä-Helsingin alueelle. SSV oli ensimmäinen salibandyseura, jolle myönnettiin Nuori Suomi Sinetti laadukkaasta nuorisotoiminnasta. Vuonna 2009, lisenssimäärällä mitattuna SSV oli Suomen yhdeksänneksi suurin salibandyseura.
02.03.2017 EräViikingit ilmoitti, että SSV:n ja Erän toiminta lakkautetaan 1.6.2017 ja toiminta siirretään EräViikinkeihin.


title: Salibandyseura Viikingit

text: Miesten edustusjoukkue pelasi lopettaessaan Suomen korkeinta sarjatasoa salibandyliigaa.